title: Vec C-225/17 P: Odvolanie podané 27. apríla 2017: Islamic Republic of Iran Shipping Lines, Hafize Darya Shipping Lines (HDSL), Khazar Sea Shipping Lines Co., IRISL Europe GmbH, IRISL Marine Services and Engineering Co., Irano Misr Shipping Co., Safiran Payam Darya Shipping Lines, Shipping Computer Services Co., Soroush Sarzamin Asatir Ship Management, South Way Shipping Agency Co. Ltd, Valfajr 8th Shipping Line Co. proti rozsudku Všeobecného súdu (prvá komora) zo 17. februára 2017 v spojených veciach T-14/14 a T-87/14, Islamic Republic of Iran Shipping Lines a i./Rada Európskej únie

text:
               17.7.2017

               SK

               Úradný vestník Európskej únie

               C 231/15

         Odvolanie podané 27. apríla 2017: Islamic Republic of Iran Shipping Lines, Hafize Darya Shipping Lines (HDSL), Khazar Sea Shipping Lines Co., IRISL Europe GmbH, IRISL Marine Services and Engineering Co., Irano Misr Shipping Co., Safiran Payam Darya Shipping Lines, Shipping Computer Services Co., Soroush Sarzamin Asatir Ship Management, South Way Shipping Agency Co. Ltd, Valfajr 8th Shipping Line Co. proti rozsudku Všeobecného súdu (prvá komora) zo 17. februára 2017 v spojených veciach T-14/14 a T-87/14, Islamic Republic of Iran Shipping Lines a i./Rada Európskej únie
   (Vec C-225/17 P)
   (2017/C 231/20)
   Jazyk konania: angličtina

      Účastníci konania

      Odvolateľky: Islamic Republic of Iran Shipping Lines, Hafize Darya Shipping Lines (HDSL), Khazar Sea Shipping Lines Co., IRISL Europe GmbH, IRISL Marine Services and Engineering Co., Irano Misr Shipping Co., Safiran Payam Darya Shipping Lines, Shipping Computer Services Co., Soroush Sarzamin Asatir Ship Management, South Way Shipping Agency Co. Ltd, Valfajr 8th Shipping Line Co. (v zastúpení: M. Taher, solicitor, M. Lester QC, barrister)

      Ďalší účastník konania: Rada Európskej únie

      Návrhy odvolateliek

   Odvolateľky navrhujú, aby Súdny dvor

               —

               zrušil rozsudok Všeobecného súdu zo 17. februára 2017 v spojených veciach T-14/14 a T-87/14,

               —

               rozhodol o návrhoch podaných v konaní pred Všeobecným súdom, a najmä:

                           —

                           zrušil „opatrenia z októbra 2013“ (rozhodnutie Rady 2013/497 (1), ktorým sa mení rozhodnutie 2010/413 (2) a nariadenie Rady 971/2013 (3), ktorým sa mení nariadenie 267/2012 (4)) a „opatrenia z novembra 2013“ (rozhodnutie Rady 2013/685 (5), ktorým sa mení rozhodnutie 2010/413 a vykonávacie nariadenie Rady 1203/2013 (6), ktorým sa vykonáva nariadenie 267/2012) v rozsahu, v akom sa týkajú odvolateliek,

                           —

                           alternatívne vyhlásil opatrenia z októbra 2013 za neuplatniteľné v rozsahu, v akom sa vzťahujú na odvolateľky z dôvodu ich nezákonnosti, a

               —

               uložil žalovanej povinnosť nahradiť trovy konania súvisiace s odvolacím konaním, ako aj konaním na Všeobecnom súde.

      Odvolacie dôvody a hlavné tvrdenia

   Odvolateľky na podporu svojho odvolania vo vzťahu k žiadosti o vyhlásenie neuplatniteľnosti uvádzajú nasledujúce odvolacie dôvody.

               1.

                  Prvý odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď dospel k záveru, že opatrenia z októbra 2013 majú platný právny základ.

               2.

                  Druhý odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď dospel k záveru, že opatrenia z októbra 2013 neporušujú zásady res judicata, právnej istoty, legitímnej dôvery a ne bis in idem, či právo na účinný prostriedok nápravy.

               3.

                  Tretí odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď uviedol, že žalovaná sa nedopustila zneužitia svojich právomocí prijatím opatrení z októbra 2013.

               4.

                  Štvrtý odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď konštatoval, že žalovaná neporušila právo odvolateliek na obranu.

               5.

                  Piaty odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď uviedol, že opatrenia z októbra 2013 nepredstavujú neodôvodnený a neprimeraný zásah do základných práv odvolateliek.

         Odvolateľky na podporu svojho odvolania vo vzťahu k návrhu na vyhlásenie neplatnosti uvádzajú nasledujúce odvolacie dôvody.

               1.

                  Prvý odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď nekonštatoval, že žalovaná sa dopustila početných zjavne nesprávnych posúdení pri konštatovaní, že pri opatreniach z novembra 2013 došlo k naplneniu kritérií pre zápis na zoznam v prípade každej z odvolateliek.

               2.

                  Druhý odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď dospel k záveru, že žalovaná neporušila právo odvolateliek na obranu pri ich opätovnom zapísaní na zoznam v rámci opatrení z novembra 2013.

               3.

                  Tretí odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď uviedol, opätovný zápis odvolateliek na zoznam prostredníctvom opatrení z novembra 2013 nepredstavuje porušenie zásady res judicata, právnej istoty, legitímnej dôvery a ne bis in idem, či práva na účinný prostriedok nápravy.

               4.

                  Štvrtý odvolací dôvod sa zakladá na tvrdení, že Všeobecný súd sa dopustil nesprávneho posúdenia, keď uviedol, že opatrenia z novembra 2013 nepredstavujú neodôvodnený a neprimeraný zásah do základných práv odvolateliek.

      (1)  Rozhodnutie Rady 2013/497/SZBP z 10. októbra 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 272, 2013, s. 46).

      (2)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 2010, s. 39).

      (3)  Nariadenie Rady (EÚ) č. 971/2013 z 10. októbra 2013, ktorým sa mení nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 272, 2013, s. 1).

      (4)  Nariadenie Rady č. 267/2012 z 23. marca 2012 o reštriktívnych opatreniach voči Iránu (Ú. v. EÚ L 88, 2012, s. 1).

      (5)  Rozhodnutie Rady 2013/685/SZBP z 26. novembra 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 316, 2013, s. 46).

      (6)  Vykonávacie nariadenie Rady (EÚ) č. 1203/2013 z 26. novembra 2013, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 316, 2013, s. 1).


title: Vec T-631/14: Žaloba podaná 22. augusta 2014 – Roland/ÚHVT – Louboutin (Odtieň červenej farby na podrážke topánky)

text:
               27.10.2014

               SK

               Úradný vestník Európskej únie

               C 380/16

         Žaloba podaná 22. augusta 2014 – Roland/ÚHVT – Louboutin (Odtieň červenej farby na podrážke topánky)
   (Vec T-631/14)
   2014/C 380/21
   Jazyk, v ktorom bola podaná žaloba: nemčina

      Účastníci konania

      Žalobkyňa: Roland SE (Essen, Nemecko) (v zastúpení: C. Onken a O. Rauscher, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Christian Louboutin (Paríž, Francúzsko)

      Návrhy

   Žalobkyňa navrhuje, aby Všeobecný súd:

               —

               zmenil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 28. mája 2014 vo veci R 1591/2013-1 v tom zmysle, že námietka č. B 1 9 22  890 sa v plnom rozsahu zachováva a prihláška ochrannej známky Spoločenstva č. 008845539 sa zamieta,

               —

               subsidiárne zrušil napadnuté rozhodnutie,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: ďalší účastník konania pred odvolacím senátom.

      Prihlasovaná ochranná známka Spoločenstva: iná ochranná známka, ktorá pozostáva z odtieňa červenej farby nanesenej na podrážke topánky, pre tovary zaradené do triedy 25 – prihláška ochrannej známky Spoločenstva č. 8 8 45  539.

      Majiteľ ochrannej známky alebo označenia namietaných v námietkovom konaní: žalobkyňa.

      Namietaná ochranná známka alebo označenie: medzinárodný zápis obrazovej ochrannej známky, ktorá obsahuje slovné prvky „my SHOES“, pre tovary zaradené do triedy 25.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby:

               —

               porušenie článku 75 druhej vety nariadenia č. 207/2009,

               —

               porušenie článku 8 ods. 1 písm. b) nariadenia č. 207/2009.


title: Vec T-29/16: Rozsudok Všeobecného súdu z 27. októbra 2016 – Caffè Nero Group/EUIPO (CAFFÈ NERO) („Ochranná známka Európskej únie — Prihláška slovnej ochrannej známky Európskej únie CAFFÈ NERO — Absolútne dôvody zamietnutia — Neexistencia rozlišovacej spôsobilosti — Opisný charakter — Ochranná známka, ktorá môže klamať verejnosť — Článok 7 ods. 1 písm. b), c) a g) nariadenia (ES) č. 207/2009“)

text:
               12.12.2016

               SK

               Úradný vestník Európskej únie

               C 462/22

         Rozsudok Všeobecného súdu z 27. októbra 2016 – Caffè Nero Group/EUIPO (CAFFÈ NERO)
   (Vec T-29/16) (1)

   ((„Ochranná známka Európskej únie - Prihláška slovnej ochrannej známky Európskej únie CAFFÈ NERO - Absolútne dôvody zamietnutia - Neexistencia rozlišovacej spôsobilosti - Opisný charakter - Ochranná známka, ktorá môže klamať verejnosť - Článok 7 ods. 1 písm. b), c) a g) nariadenia (ES) č. 207/2009“))
   (2016/C 462/28)
   Jazyk konania: angličtina

      Účastníci konania

      Žalobkyňa: Caffè Nero Group Ltd (Londýn, Spojené kráľovstvo) (v zastúpení: L. Cassidy, solicitor)

      Žalovaný: Úrad Európskej únie pre duševné vlastníctvo (v zastúpení: M. Rajh, splnomocnený zástupca)

      Predmet veci

   Žaloba podaná proti rozhodnutiu prvého odvolacieho senátu EUIPO zo 4. novembra 2015 (vec R 410/2015-1) týkajúcemu sa prihlášky slovného označenia CAFFÈ NERO ako ochrannej známky Európskej únie

      Výrok rozsudku

               1.

               Žaloba sa zamieta.

               2.

               Caffè Nero Group Ltd je povinná nahradiť trovy konania.

      (1)  Ú. v. EÚ C 106, 21.3.2016.


title: Vec T-172/06: Žaloba podaná 23. júna 2006 – Expasa/ÚHVT – Juan Gallardo Blanco (obrazová ochranná známka H )

text:
               12.8.2006

               SK

               Úradný vestník Európskej únie

               C 190/29

         Žaloba podaná 23. júna 2006 – Expasa/ÚHVT – Juan Gallardo Blanco (obrazová ochranná známka „H“)
   (Vec T-172/06)
   (2006/C 190/53)
   Jazyk žaloby: španielčina
   Účastníci konania

      Žalobca: Expasa, Agricultura y Ganadería, S.A. (Madrid, Španielsko) (v zastúpení: J. C. Valle Valiente)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Juan Gallardo Blanco
   Návrhy žalobcu

               —

               vyhlásiť žalobu za prípustnú,

               —

               zaviazať ÚHVT na náhradu trov konania.

         Žalobné dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „H“ (hrubo vytlačené písmeno so zakrivením v horizontálnej čiare) (prihláška č. 1 255 751 pre všetky tovary v triede 31).

      Majiteľ ochrannej známky Spoločenstva: žalobca.

      Účastník, ktorý sa domáha vyhlásenia neplatnosti ochrannej známky Spoločenstva: D. Juan Gallardo Blanco.

      Práva z ochrannej známky účastníka, ktorý sa domáha vyhlásenia neplatnosti: španielska obrazová ochranná známka č. 198648 „H“ (hrubo vytlačené písmeno, mierne naklonené, so zakrivením v horizontálnej čiare, preťaté pásom modrej a šarlátovej farby) pre výrobky triedy 31 („dobytok všetkých tried, s výnimkou koní“).

      Rozhodnutie výmazového oddelenia: vyhlásenie neplatnosti ochrannej známky v plnom rozsahu.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 40 ods. 2 a článku 74 ods. 2 nariadenia (ES) č. 40/94 o ochrannej známke Spoločenstva.


title: Vec C-464/12: Návrh na začatie prejudiciálneho konania, ktorý podal Østre Landsret (Dánsko) 17. októbra 2012 — ATP PensionService A/S/Skatteministeriet

text:
               12.1.2013

               SK

               Úradný vestník Európskej únie

               C 9/31

         Návrh na začatie prejudiciálneho konania, ktorý podal Østre Landsret (Dánsko) 17. októbra 2012 — ATP PensionService A/S/Skatteministeriet
   (Vec C-464/12)
   2013/C 9/52
   Jazyk konania: dánčina

      Vnútroštátny súd, ktorý podal návrh na začatie prejudiciálneho konania

   Østre Landsret

      Účastníci konania pred vnútroštátnym súdom

      Odvolateľka: ATP PensionService A/S

      Odporca: Skatteministeriet

      Prejudiciálne otázky

               1.

               Má sa článok 13 B písm. d) bod 6 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (1) vykladať v tom zmysle, že pojem „[osobitné] investičné fondy, ako ich definovali členské štáty“, zahŕňa také dôchodkové fondy, o aké ide v konaní vo veci samej, ktoré majú ďalej uvedené vlastnosti, ak členský štát uzná inštitúcie uvedené v bode 2 tohto návrhu na začatie prejudiciálneho konania za osobitné investičné fondy:

                           a)

                           výnos pre zamestnanca (dôchodkového zákazníka) závisí od výnosu dosiahnutého investíciami dôchodkového fondu;

                           b)

                           zamestnávateľ nie je povinný uskutočniť doplnkové platby na zabezpečenie konkrétneho výnosu pre dôchodkového zákazníka;

                           c)

                           dôchodkový fond kolektívne investuje nasporené prostriedky s uplatnením zásady rozloženia rizika;

                           d)

                           podstatná časť platieb do dôchodkového fondu je založená na kolektívnych zmluvách medzi organizáciami trhu práce, ktoré zastupujú jednotlivých zamestnancov a zamestnávateľov, a nie na osobnom rozhodnutí konkrétneho zamestnanca;

                           e)

                           konkrétny zamestnanec sa môže individuálne rozhodnúť, že zaplatí ďalšie príspevky do dôchodkového fondu;

                           f)

                           samostatne zárobkovo činné osoby, zamestnávatelia a konatelia sa môžu rozhodnúť platiť dôchodkové príspevky do dôchodkového fondu;

                           g)

                           vopred určená časť dôchodkových úspor kolektívne dohodnutých pre zamestnancov sa použije na doživotnú rentu;

                           h)

                           dôchodkoví zákazníci znášajú náklady dôchodkového fondu;

                           i)

                           platby do dôchodkového fondu možno s určitými kvantitatívnymi obmedzeniami odpočítať na účely vnútroštátnej dane z príjmov;

                           j)

                           platby na osobné dôchodkové sporenie vrátane dôchodkového fondu založeného vo finančnej inštitúcii, prostredníctvom ktorého možno príspevky investovať do osobitného investičného fondu, možno odpočítať na účely vnútroštátnej dane z príjmov v rovnakom rozsahu ako podľa písmena i);

                           k)

                           nároku na odpočet príspevkov na daňové účely podľa písmena i) zodpovedá zdanenie výplat a

                           l)

                           nasporené prostriedky sa majú v zásade vyplatiť, keď dotknutá osoba dosiahne dôchodkový vek?

               2.

               V prípade kladnej odpovede na prvú otázku má sa článok 13 B písm. d) bod 6 šiestej smernice vykladať v tom zmysle, že pojem „správa“ zahŕňa takú službu, o akú ide v konaní vo veci samej (pozri bod 1.2 návrhu na začatie prejudiciálneho konania)?

               3.

               Má sa taká služba, o akú ide v konaní vo veci samej, týkajúca sa dôchodkových platieb (pozri bod 1.2 návrhu na začatie prejudiciálneho konania) podľa článku 13 B písm. d) bodu 3 šiestej smernice považovať za jednu službu, alebo za viacero rôznych služieb, ktoré sa majú posudzovať samostatne?

               4.

               Má sa článok 13 B písm. d) bod 3 šiestej smernice vykladať v tom zmysle, že oslobodenie od DPH uvedené v tomto ustanovení pre plnenia týkajúce sa platieb alebo prevodov zahŕňa takú službu, o akú ide v konaní vo veci samej, týkajúcu sa dôchodkových platieb (pozri bod 1.2 návrhu na začatie prejudiciálneho konania)?

               5.

               V prípade zápornej odpovede na štvrtú otázku má sa článok 13 B písm. d) bod 3 šiestej smernice vykladať v tom zmysle, že oslobodenie od DPH uvedené v tomto ustanovení pre plnenia týkajúce sa vkladových a bežných účtov zahŕňa takú službu, o akú ide v konaní vo veci samej, týkajúcu sa dôchodkových platieb (pozri bod 1.2 návrhu na začatie prejudiciálneho konania)?

      (1)  Ú. v. ES L 145, 1977, s. 1.


title: Vec T-634/11 P: Uznesenie Všeobecného súdu z  19. decembra 2013 — da Silva Tenreiro/Komisia ( „Odvolanie — Verejná služba — Úradníci — Prijatie — Oznámenie o voľnom pracovnom mieste — Vymenovanie na pracovné miesto riaditeľa na riaditeľstve E pre spravodlivosť v rámci Generálneho riaditeľstva Komisie pre spravodlivosť, slobodu a bezpečnosť — Zamietnutie kandidatúry žalobcu — Vymenovanie iného uchádzača — Odvolanie sčasti neprípustné a sčasti nedôvodné“ )

text:
               15.2.2014

               SK

               Úradný vestník Európskej únie

               C 45/30

         Uznesenie Všeobecného súdu z 19. decembra 2013 — da Silva Tenreiro/Komisia
   (Vec T-634/11 P) (1)

   (Odvolanie - Verejná služba - Úradníci - Prijatie - Oznámenie o voľnom pracovnom mieste - Vymenovanie na pracovné miesto riaditeľa na riaditeľstve E pre spravodlivosť v rámci Generálneho riaditeľstva Komisie pre spravodlivosť, slobodu a bezpečnosť - Zamietnutie kandidatúry žalobcu - Vymenovanie iného uchádzača - Odvolanie sčasti neprípustné a sčasti nedôvodné)
   2014/C 45/49
   Jazyk konania: francúzština

      Účastníci konania

      Odvolateľ: Mario Paulo da Silva Tenreiro (Kraainem, Belgicko) (v zastúpení: S. Orlandi, A. Coolen, J.-N. Louis, É. Marchal a D. Abreu Caldas, advokáti)

      Ďalší účastník konania: Európska komisia (v zastúpení: B. Eggers a L. Baquero Cruz, splnomocnení zástupcovia)

      Predmet veci

   Odvolanie podané proti rozsudku Súdu pre verejnú službu Európskej únie (druhá komora) z 29. septembra 2011, da Silva Tenreiro/Komisia (F-72/10, zatiaľ neuverejnený v Zbierke), smerujúce k zrušeniu tohto rozsudku

      Výrok

               1.

               Odvolanie sa zamieta.

               2.

               Mario Paulo da Silva Tenreiro znáša vlastné trovy konania a je povinný nahradiť trovy konania, ktoré vynaložila Európska komisia v konaní na tomto stupni.

      (1)  Ú. v. EÚ C 32, 4.2.2012.


title: Vec C-214/17: Návrh na začatie prejudiciálneho konania, ktorý podal Oberster Gerichtshof (Rakúsko) 25. apríla 2017 – Alexander Mölk/Valentina Mölk

text:
               28.8.2017

               SK

               Úradný vestník Európskej únie

               C 283/14

         Návrh na začatie prejudiciálneho konania, ktorý podal Oberster Gerichtshof (Rakúsko) 25. apríla 2017 – Alexander Mölk/Valentina Mölk
   (Vec C-214/17)
   (2017/C 283/19)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberster Gerichtshof

      Účastníci konania pred vnútroštátnym súdom

      Navrhovateľ: Alexander Mölk

      Odporkyňa: Valentina Mölk

      Prejudiciálne otázky

               1.

               Treba článok 4 ods. 3 v spojení s článkom 3 Haagskeho protokolu o rozhodnom práve pre vyživovaciu povinnosť z roku 2007 vykladať v tom zmysle, že pre návrh povinného na zníženie právoplatne stanoveného výživného z dôvodu zmenených majetkových pomerov je rozhodným právom právo štátu obvyklého pobytu oprávneného aj vtedy, keď výživné, ktoré sa doposiaľ malo vyplácať, stanovil v súlade s článkom 4 ods. 3 Haagskeho protokolu o rozhodnom práve pre vyživovaciu povinnosť z roku 2007 na jeho návrh súd štátu obvyklého pobytu povinného podľa právneho poriadku tohto štátu?
               V prípade kladnej odpovede na prvú otázku:

               2.

               Treba článok 4 ods. 3 Haagskeho protokolu o rozhodnom práve pre vyživovaciu povinnosť z roku 2007 vykladať v tom zmysle, že oprávnený sa „dovolá“ príslušného orgánu štátu obvyklého pobytu povinného aj tým spôsobom, že sa zúčastní konania vo veci samej, ktoré povinný začal na tomto orgáne v zmysle článku 5 nariadenia Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (1), ako odporca?

      (1)  Ú. v. EÚ L 7, 2009, s. 1.


title: Vec C-136/11: Rozsudok Súdneho dvora (prvá komora) z  22. novembra 2012 (návrh na začatie prejudiciálneho konania, ktorý podal Schienen-Control Kommission — Rakúsko) — Westbahn Management GmbH/ÖBB Infrastruktur AG (Doprava — Železničná doprava — Povinnosť manažéra železničnej infraštruktúry poskytnúť železničným podnikom všetky aktuálne časové údaje o pohyboch vlakov, najmä údaje o prípadných meškaniach vlakov umožňujúcich zabezpečenie vlakových prípojov)

text:
               26.1.2013

               SK

               Úradný vestník Európskej únie

               C 26/5

         Rozsudok Súdneho dvora (prvá komora) z 22. novembra 2012 (návrh na začatie prejudiciálneho konania, ktorý podal Schienen-Control Kommission — Rakúsko) — Westbahn Management GmbH/ÖBB Infrastruktur AG
   (Vec C-136/11) (1)

   (Doprava - Železničná doprava - Povinnosť manažéra železničnej infraštruktúry poskytnúť železničným podnikom všetky aktuálne časové údaje o pohyboch vlakov, najmä údaje o prípadných meškaniach vlakov umožňujúcich zabezpečenie vlakových prípojov)
   2013/C 26/09
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Schienen-Control Kommission

      Účastníci konania pred vnútroštátnym súdom

      Navrhovateľka v konaní o sťažnosti: Westbahn Management GmbH

      Odporkyňa v konaní o sťažnosti: ÖBB Infrastruktur AG

      Predmet veci

   Návrh na začatie prejudiciálneho konania — Schienen-Control Kommission — Výklad článku 8 ods. 2 v spojení s prílohou II časťou II nariadenia Európskeho parlamentu a Rady (ES) č. 1371/2007 z 23. októbra 2007 o právach a povinnostiach cestujúcich v železničnej preprave (Ú. v. EÚ L 315, s. 14), ako aj článku 5 a prílohy II smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Ú. v. ES L 75, s. 29; Mim. vyd. 07/005, s. 404) — Povinnosť manažéra železničnej infraštruktúry poskytnúť železničným podnikom všetky aktuálne časové údaje o pohyboch vlakov a najmä o prípadných meškaniach prípojných vlakov

      Výrok rozsudku

               1.

               Ustanovenia článku 8 ods. 2 v spojení s prílohou II časťou II nariadenia Európskeho parlamentu a Rady (ES) č. 1371/2007 z 23. októbra 2007 o právach a povinnostiach cestujúcich v železničnej preprave sa majú vykladať v tom zmysle, že informácie o hlavných prípojoch majú okrem plánovaných časov odchodu zahŕňať aj hlásenia o meškaniach alebo výlukách týchto prípojov, a to bez ohľadu na to, ktorý podnik ich zabezpečuje.

               2.

               Ustanovenia článku 8 ods. 2 v spojení s prílohou II časťou II nariadenia č. 1371/2007, ako aj ustanovenia článku 5 v spojení s prílohou II smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii, zmenenej a doplnenej smernicou 2004/49/ES Európskeho parlamentu a Rady z 29. apríla 2004, sa majú vykladať v tom zmysle, že manažér železničnej infraštruktúry je povinný nediskriminačným spôsobom poskytovať železničným podnikom aktuálne časové údaje o vlakoch iných železničných podnikov, pokiaľ zabezpečujú hlavné prípoje v zmysle prílohy II časti II nariadenia č. 1371/2007.

      (1)  Ú. v. EÚ C 173, 11.6.2011.


title: Vec T-237/10: Žaloba podaná 26. mája 2010 — Vuitton Malletier/ÚHVT — Friis Group International (vyobrazenie zámku)

text:
               31.7.2010

               SK

               Úradný vestník Európskej únie

               C 209/44

         Žaloba podaná 26. mája 2010 — Vuitton Malletier/ÚHVT — Friis Group International (vyobrazenie zámku)
   (Vec T-237/10)
   ()
   2010/C 209/68
   Jazyk žaloby: angličtina

      Účastníci konania

      Žalobkyňa: Loius Vuitton Malletier SA (Paríž, Francúzsko) (v zastúpení: P. Roncaglia, G. Lazzeretti, M. Boletto a E. Gavuzzi, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Friis Group International ApS (Kodaň, Dánsko)

      Návrhy žalobkyne

               —

               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 24. februára 2010 vo veci R 1590/2008-1 v rozsahu, v akom v ňom bola ochranná známka Spoločenstva č. 3 693 116 vyhlásená za neplatnú pre tovary patriace do tried 9, 14 a 18,

               —

               zaviazať žalovaného na náhradu trov konania a

               —

               zaviazať ďalšieho účastníka v konaní pred odvolacím senátom na náhradu trov konania vrátane trov konania, ktoré žalobkyni vznikli v konaní pred odvolacím senátom a výmazovým oddelením, ak sa stane vedľajším účastníkom v tejto veci.

      Žalobné dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka predstavujúca zámok pre tovary v triedach 9, 14, 18 a 25 — prihláška ochrannej známky Spoločenstva č. 3 693 116.

      Majiteľ ochrannej známky Spoločenstva: žalobkyňa.

      Účastník, ktorý sa domáha vyhlásenia neplatnosti: ďalší účastník konania pred odvolacím senátom.

      Práva z ochrannej známky účastníka, ktorý sa domáha vyhlásenia neplatnosti: účastník, ktorý sa domáha vyhlásenia neplatnosti, opiera svoj návrh o absolútne dôvody neplatnosti podľa článku 52 ods. 1 písm. a) nariadenia Rady (ES) č. 207/2009.

      Rozhodnutie výmazového oddelenia: zamietnutie návrhu na vyhlásenie neplatnosti ochrannej známky Spoločenstva.

      Rozhodnutie odvolacieho senátu: čiastočné vyhovenie odvolaniu.

      Dôvody žaloby: na podporu svojej žaloby žalobkyňa uvádza dva žalobné dôvody:

               Vo svojom prvom žalobnom dôvode tvrdí, že napadnuté rozhodnutie porušuje článok 7 ods. 1 písm. b) nariadenia Rady (ES) č. 207/2009, pretože odvolací senát prijal nesprávny záver, že ustanovenie tohto článku sa uplatňuje na napadnutú ochrannú známku Spoločenstva so zreteľom na tovary v triedach 9, 14 a 18. Odvolací senát konkrétne: i) nesprávne posudzoval otázku rozlišovacej spôsobilosti napadnutej ochrannej známky Spoločenstva akoby išlo o ochrannú známku tvorenú tvarom výrobkov, ktoré chráni, a ii) prijal nesprávny záver o nedostatočnej vnútornej rozlišovacej spôsobilosti.

               Vo svojom druhom žalobnom dôvode žalobkyňa konštatuje, že napadnuté rozhodnutie porušuje článok 52 ods. 2 nariadenia Rady (ES) č. 207/2009, pretože odvolací senát prijal nesprávny záver, že ustanovenie tohto článku sa v tejto veci neuplatňuje.


title: Vec T-8/07: Rozsudok Súdu prvého stupňa z  18. decembra 2008 – Torres/ÚHVT – Gala-Salvador Dalí (TG Torre Galatea) ( Ochranná známka Spoločenstva — Námietkové konanie — Prihláška obrazovej ochrannej známky Spoločenstva TG Torrre Galatea — Skoršia slovná ochranná známka Spoločenstva TORRES 10 — Relatívny dôvod zamietnutia — Neexistencia pravdepodobnosti zámeny )

text:
               21.2.2009

               SK

               Úradný vestník Európskej únie

               C 44/44

         Rozsudok Súdu prvého stupňa z 18. decembra 2008 – Torres/ÚHVT – Gala-Salvador Dalí (TG Torre Galatea)
   (Vec T-8/07) (1)

   („Ochranná známka Spoločenstva - Námietkové konanie - Prihláška obrazovej ochrannej známky Spoločenstva TG Torrre Galatea - Skoršia slovná ochranná známka Spoločenstva TORRES 10 - Relatívny dôvod zamietnutia - Neexistencia pravdepodobnosti zámeny“)
   (2009/C 44/76)
   Jazyk konania: španielčina
   Účastníci konania

      Žalobca: Miguel Torres, SA (Vilafranca del Penedés, Španielsko) (v zastúpení: E. Armijo Chávarri, M. Baz de San Ceferino a A. Castán Pérez-Gómez, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: O. Mondéjar Ortuño, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Fundación Gala-Salvador Dalí (Figueras, Španielsko) (v zastúpení: A. Segura Roda a M. Teixidor Jufresa, advokáti)
   Predmet veci
   Žaloba proti rozhodnutiu R 168/2006-2 druhého odvolacieho senátu Úradu pre harmonizáciu vnútorného trhu (ÚHVT) z 24. októbra 2006 týkajúcemu sa námietkového konania medzi Miguel Torres, SA a Fundación Gala-Salvador Dalí
   Výrok rozsudku

               1.

               Žaloba sa zamieta.

               2.

               Miguel Torres, SA je povinný nahradiť trovy konania.

      (1)  Ú. v. EÚ C 56, 4.3.2007.


title: Výmaz veci C-337/04

text:
               3.9.2005

               SK

               Úradný vestník Európskej únie

               C 217/32

         Výmaz veci C-337/04 (1)

   (2005/C 217/67)

      (Jazyk konania: francúzština)

   Uznesením z 27. júna 2005 predseda Súdneho dvora Európskych spoločenstiev nariadil výmaz veci C-337/04: Komisia Európskych spoločenstiev proti Francúzskej republike.

      (1)  Ú. v. EÚ C 239, 25.9.2004


title: Vec C-432/10: Uznesenie Súdneho dvora (šiesta komora) z  20. januára 2011 (návrh na začatie prejudiciálneho konania, ktorý podal Rechtbank van eerste aanleg te Antwerpen — Belgicko) — trestné konanie proti Aboulkacemovi Chihabimu a i. (Návrh na začatie prejudiciálneho konania — Zjavná neprípustnosť)

text:
               11.6.2011

               SK

               Úradný vestník Európskej únie

               C 173/3

         Uznesenie Súdneho dvora (šiesta komora) z 20. januára 2011 (návrh na začatie prejudiciálneho konania, ktorý podal Rechtbank van eerste aanleg te Antwerpen — Belgicko) — trestné konanie proti Aboulkacemovi Chihabimu a i.
   (Vec C-432/10) (1)

   (Návrh na začatie prejudiciálneho konania - Zjavná neprípustnosť)
   2011/C 173/04
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Rechtbank van eerste aanleg te Antwerpen

      Účastníci trestného konania pred vnútroštátnym súdom

   Aboulkacem Chihabi, Mustapha Chihabi, Trans Atlantic International, Dani Danieli, Roland Prosper Julia Jozef Peeters, Jacobus Robert Maria Wick, Shlomo Ben-David, David Ben-David, Yehuda Cohen, Johannes Josephus Maria van Aert, Mirella Cohen, Roland Prosper Julia Jozef Peeters, Brigitte Frieda Guido Briels, Monty Lambert Pieters, Jemmy Jozef Juliette Pieters, Peter Edouard Martha Kilian, Yehuda Cohen, Herman Jozef Albert Van Landeghem, Van Landeghem BVBA, Roland Prosper Julia Jozef Peeters, Herman Jozef Albert Van Landeghem, Van Landeghem BVBA, Brigitte Frieda Guido Briels, Monty Lambert Pieters, Jemmy Jozef Juliette Pieters, Mediterranean Shipping Company Belgium NV, Mirella Cohen, Roland Prosper Julia Jozef Peeters, Brigitte Frieda Guido Briels, Monty Lambert Pieters, Jemmy Jozef Juliette Pieters, Peter Edouard Martha Kilian, Yehuda Cohen, Yves Claude Robert Van De Merckt, CMA CGM Belgium NV, CMA CGM Logistics NV, Herman Jozef Albert Van Landeghem, Van Landeghem BVBA, Rudi François Albertine Avaert, Ronny Bruno Van Wesenbeeck, Wally Louis Alice De Vooght, Christian Gustave Alain Bekkers, Avraham Dror, Yehuda Cohen, Yehuda Cohen, Frank Jozef Hilda Decock, Rubi Danieli, Dani Danieli, Jean Marie Dom, Roland Prosper Julia Jozef Peeters, Peter Edouard Martha Kilian, Simeon Beniurishvili, Ludo Maria Jan Gijsen, Van Landeghem BVBA, Anex BVBA, Pasha Tech Ltd, Louis Simon Catherina De Vos, Aboulkacem Chihabi, Herman Jozef Albert Van Landeghem, Deba BVBA, Universal Shipping NV, DFDS Transport NV, ACR Logistics Belgium NV, Forwarding & Shipping Group NV, Mister-Trans BVBA, Firma De Vos NV, Yehuda Cohen, Avraham Dror, Aboulkacem Chihabi, Peter Edouard Martha Kilian, Louis Simon Catherina De Vos, Roland Prosper Julia Jozef Peeters, Jemmy Jozef Juliette Pieters, Yves Claude Robert Van De Merckt, Dani Danieli, Rubi Danieli, Dov Horny, Albert Tizov, Gocha Tizov, Herman Jozef Albert Van Landeghem, Christiaan Marcel Hélène Hendrickx

      za účasti: Geert Vandendriessche

      Predmet veci

   Návrh na začatie prejudiciálneho konania — Rechtbank van eerste aanleg te Antwerpen — Výklad článkov 5, 38 až 41, 43, článku 177 druhej zarážky, článku 202 ods. 1 a 3 a článku 221 ods. 1 a 3 nariadenia Rady (EHS) č. 2913/92 z 12. októbra 1992, ktorým sa stanovuje Colný kódex spoločenstva (Ú. v. ES L 302; Mim. vyd. 02/004, s. 307), a článku 199 ods. 1 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/006, s. 3) — Dodatočný výber dovozného alebo vývozného cla — Oznámenie dlžníkovi — Vznik colného dlhu na základe nezákonného dovozu tovaru

      Výrok

   Návrh na začatie prejudiciálneho konania, ktorý podal Rechtbank van eerste aanleg te Antwerpen rozhodnutím z 31. mája 2007, je zjavne neprípustný.

      (1)  Ú. v. EÚ C 301, 6.11.2010.


title: Vec C-63/15: Návrh na začatie prejudiciálneho konania, ktorý podal Rechtbank Den Haag, miestny obvod Hertogenbosch (Holandsko) 12. februára 2015 – Mehrdad Ghezelbash/Staatssecretaris van Veiligheid en Justitie

text:
               27.4.2015

               SK

               Úradný vestník Európskej únie

               C 138/36

         Návrh na začatie prejudiciálneho konania, ktorý podal Rechtbank Den Haag, miestny obvod Hertogenbosch (Holandsko) 12. februára 2015 – Mehrdad Ghezelbash/Staatssecretaris van Veiligheid en Justitie
   (Vec C-63/15)
   (2015/C 138/49)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Rechtbank Den Haag, miestny obvod Hertogenbosch

      Účastníci konania pred vnútroštátnym súdom

      Žalobca: Mehrdad Ghezelbash

      Žalovaný: Staatssecretaris van Veiligheid en Justitie

      Prejudiciálne otázky

               1.

               Akú pôsobnosť má článok 27 nariadenia č. 604/2013 (1), eventuálne v spojení s odôvodnením 19 tohto nariadenia?
               Má podľa tohto článku žiadateľ o azyl právo podať (účinný) opravný prostriedok proti uplatneniu kritérií na určenie zodpovedného štátu, uvedených v kapitole III nariadenia č. 604/2013, v prípade, o aký ide vo veci samej, v ktorom je cudzinec až po prijatí dožiadania o uznanie zodpovednosti za azylové konanie oboznámený s týmto dožiadaním, a predloží dôkazy, ktoré by mohli viesť k záveru, že zodpovedným za posúdenie žiadosti o azyl nie je dožiadaný členský štát, ale žiadajúci členský štát, a následne žiadajúci členský štát tieto podklady ani nepreskúma, ani nepredloží dožiadanému členskému štátu?

               2.

               V prípade, že sa cudzinec v situácii, keď dožiadaný členský štát vyhovel dožiadaniu o prevzatie, nemôže dovolávať chybného uplatnenia kritérií na určenie zodpovedného členského štátu ani podľa nariadenia č. 604/2013, ani podľa nariadenia č. 343/2003 (2): Je správny názor žalovaného, že výnimka z tejto zásady je možná len v situáciách s rodinným aspektom podľa článku 7 nariadenia č. 604/2013, alebo sú možné aj iné osobitné skutočnosti a okolnosti, na základe ktorých sa cudzinec môže dovolávať chybného uplatnenia kritérií na určenie zodpovedného členského štátu?

               3.

               Ak odpoveď na druhú otázku znie, že popri situáciách s aspektom rodiny aj iné okolnosti môžu viesť k tomu, že sa cudzinec môže dovolávať chybného uplatnenia kritérií na určenie zodpovedného členského štátu: Môžu skutočnosti a okolnosti uvedené v bode 12 tohto rozhodnutia predstavovať takéto mimoriadne skutočnosti a okolnosti?

      (1)  Nariadenie Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (Ú. v. EÚ L 180, s. 31).

      (2)  Nariadenie Rady (ES) č. 343/2003 z 18. februára 2003 ustanovujúce kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. ES L 50, s. 1; Mim. vyd. 19/006, s. 109).


title: Vec C-40/10: Žaloba podaná 25. januára 2010 — Európska komisia/Rada Európskej únie

text:
               27.2.2010

               SK

               Úradný vestník Európskej únie

               C 51/27

         Žaloba podaná 25. januára 2010 — Európska komisia/Rada Európskej únie
   (Vec C-40/10)
   2010/C 51/43
   Jazyk konania: francúzština

      Účastníci konania

      Žalobkyňa: Európska komisia (v zastúpení: J. Currall, G. Berscheid a J.-P. Keppenne, splnomocnení zástupcovia)

      Žalovaná: Rada Európskej únie

      Návrhy žalobkyne

               —

               zrušiť nariadenie Rady (EÚ, Euratom) č. 1296/2009 z 23. decembra 2009, ktorým sa s účinnosťou od 1. júla 2009 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (1), s výnimkou jeho článkov 1 a 3, zachovávajúc jeho účinky až do prijatia nového nariadenia Rady, uplatňujúceho články 64 a 65 služobného poriadku a jeho prílohu XI správne,

               —

               zaviazať Radu Európskej únie na náhradu trov konania.

      Žalobné dôvody a hlavné tvrdenia

   Komisia žiada o čiastočné zrušenie nariadenia (EÚ) č. 1296/2009 v rozsahu, v akom Rada z dôvodov politického oportunizmu nahradila čiastky odmien a dôchodkov, navrhované Komisiou na základe sadzby úpravy vo výške 3,70 % — vyplývajúcej z automatického uplatnenia článku 65 služobného poriadku a jeho prílohy XI — čiastkami zodpovedajúcimi nesprávnemu koeficientu 1,85 %. Podľa názoru Rady je toto nahradenie odôvodnené hospodárskou a finančnou krízou, ako aj hospodárskou a sociálnou politikou Únie.
   Pokiaľ ide o článok 2 a články 4 až 17 napadnutého nariadenia Komisia uplatňuje jediný žalobný dôvod, založený na porušení článku 65 služobného poriadku a článkov 1 a 3 prílohy XI služobného poriadku. Právomoc Rady je totiž v tejto oblasti viazaná, o to viac v aktuálnom znení služobného poriadku — v prílohe XI ktorého sú uvedené podrobnosti o metóde úpravy odmien a dôchodkov úradníkov — než v minulosti, keď Súdny dvor vychádzajúc iba z článku 65 služobného poriadku rozhodol, že miera voľnej úvahy Rady je obmedzená. Komisia sa tiež dovoláva porušenia legitímnej dôvery a zásady „patere legem quam ipse fecisti“.
   Článok 18 napadnutého nariadenia porušuje články 3 až 7 prílohy XI služobného poriadku tým, že stanovuje možnosť priebežnej úpravy odmien, mimo každoročného rámca stanoveného v článku 65 služobného poriadku a nezávisle od podmienok stanovených v článkoch 4 až 7 prílohy XI služobného poriadku.

      (1)  Ú. v. EÚ L 348, s. 10.


title: Vec T-507/11: Rozsudok Všeobecného súdu z  18. apríla 2013 — Peek & Cloppenburg/ÚHVT — Peek & Cloppenburg (Peek & Cloppenburg) [ „Ochranná známka Spoločenstva — Námietkové konanie — Prihláška slovnej ochrannej známky Spoločenstva Peek & Cloppenburg — Skoršie národné obchodné meno Peek & Cloppenburg — Relatívny dôvod zamietnutia — Pravdepodobnosť zámeny — Článok 8 ods. 4 nariadenia (ES) č. 207/2009“ ]

text:
               1.6.2013

               SK

               Úradný vestník Európskej únie

               C 156/41

         Rozsudok Všeobecného súdu z 18. apríla 2013 — Peek & Cloppenburg/ÚHVT — Peek & Cloppenburg (Peek & Cloppenburg)
   (Vec T-507/11) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva Peek & Cloppenburg - Skoršie národné obchodné meno Peek & Cloppenburg - Relatívny dôvod zamietnutia - Pravdepodobnosť zámeny - Článok 8 ods. 4 nariadenia (ES) č. 207/2009)
   2013/C 156/76
   Jazyk konania: nemčina

      Účastníci konania

      Žalobkyňa: Peek & Cloppenburg KG (Düsseldorf, Nemecko) (v zastúpení: pôvodne S. Abrar, neskôr P. Lange, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Peek & Cloppenburg (Hamburg, Nemecko) (v zastúpení: A. Renck, V. von Bomhard, T. Heitmann, M. Petersenn, advokáti, a I. Fowler, solicitor)

      Predmet veci

   Žaloba proti rozhodnutiu prvého odvolacieho senátu ÚHVT z 28. februára 2011 (vec R 262/2005-1) týkajúcemu sa námietkového konania medzi Peek & Cloppenburg a Peek & Cloppenburg KG

      Výrok rozsudku

               1.

               Žaloba sa zamieta.

               2.

               Peek & Cloppenburg KG je povinná nahradiť trovy konania.

      (1)  Ú. v. EÚ C 362, 10.12.2011.


title: Vec C-46/05: Rozsudok Súdneho dvora (šiesta komora) z  23. februára 2006  – Komisia Európskych spoločenstiev/Írsko (Nesplnenie povinnosti členským štátom — Smernica 2000/79/ES — Pracovné podmienky — Organizácia pracovného času — Mobilní pracovníci civilného letectva — Neprebratie v stanovenej lehote)

text:
               3.6.2006

               SK

               Úradný vestník Európskej únie

               C 131/24

         Rozsudok Súdneho dvora (šiesta komora) z 23. februára 2006 – Komisia Európskych spoločenstiev/Írsko
   (Vec C-46/05) (1)

   (Nesplnenie povinnosti členským štátom - Smernica 2000/79/ES - Pracovné podmienky - Organizácia pracovného času - Mobilní pracovníci civilného letectva - Neprebratie v stanovenej lehote)
   (2006/C 131/42)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: N. Yerrell, splnomocnená zástupkyňa)

      Žalované: Írsko (v zastúpení: O'Hagan, splnomocnený zástupca)
   Predmet veci
   Nesplnenie povinnosti členským štátom – Neprebratie smernice Rady 2000/79/ES z 27. novembra 2000, ktorá sa týka Európskej dohody o organizácii pracovného času mobilných pracovníkov civilného letectva, ktorú uzavrela Asociácia európskych leteckých spoločností (AEA), Európska federácia pracovníkov v doprave (ETF), Európska asociácia civilných letcov (ECA), Európska asociácia regionálnych leteckých spoločností (ERA) a Asociácia nezávislých leteckých dopravcov (IACA) v stanovenej lehote (Ú. v. ES L 302, s. 57; Mim. vyd. 05/004, s. 75)
   Výrok rozsudku

               1.

               Írsko, neprijatím zákonov, iných právnych predpisov alebo správnych opatrení potrebných na dosiahnutie súladu so smernicou Rady 2000/79/ES z 27. novembra 2000, ktorá sa týka Európskej dohody o organizácii pracovného času mobilných pracovníkov civilného letectva, ktorú uzavrela Asociácia európskych leteckých spoločností (AEA), Európska federácia pracovníkov v doprave (ETF), Európska asociácia civilných letcov (ECA), Európska asociácia regionálnych leteckých spoločností (ERA) a Asociácia nezávislých leteckých dopravcov (IACA), si nesplnilo povinnosti, ktoré mu vyplývajú z tejto smernice.

               2.

               Írsko je povinné nahradiť trovy konania.

      (1)  Ú. v. EÚ C 93, 16.4.2005.


title: Vec T-189/11: Žaloba podaná 24. marca 2011 — Yordanov/ÚHVT — Distribuidora comercial del frio (DISCO DESIGNER)

text:
               21.5.2011

               SK

               Úradný vestník Európskej únie

               C 152/30

         Žaloba podaná 24. marca 2011 — Yordanov/ÚHVT — Distribuidora comercial del frio (DISCO DESIGNER)
   (Vec T-189/11)
   2011/C 152/53
   Jazyk, v ktorom bola podaná žaloba: nemčina

      Účastníci konania

      Žalobca: Peter Yordanov (Rousse, Bulharsko) (v zastúpení: T. Walter, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Distribuidora comercial del frio, SA (Madrid, Španielsko)

      Návrhy

   Žalobca navrhuje, aby Všeobecný súd:

               —

               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 14. januára 2011 vo veci R 803/2010-2,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka Spoločenstva: slovná ochranná známka „DISCO DESIGNER“ pre tovary zaradené do tried 11, 19 a 20.

      Majiteľ ochrannej známky alebo označenia namietaných v námietkovom konaní: Distribuidora comercial del frio, SA.

      Namietaná ochranná známka alebo označenie: obrazová ochranná známka obsahujúca slovný prvok „DISCO“ zapísaná pre tovary zaradené do triedy 11.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), pretože medzi kolidujúcimi ochrannými známkami neexistuje pravdepodobnosť zámeny a odvolací senát nesprávne vychádzal z totožnosti porovnávaných tovarov.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Rozsudok Súdneho dvora (druhá komora) z 26. mája 2005 vo veci C-212/03: Komisia Európskych spoločenstiev proti Francúzskej republike (Nesplnenie povinnosti členského štátu — Opatrenia s rovnocenným účinkom — Predchádzajúce povoľovacie konanie na osobné dovozy liekov — Lieky na humánne použitie — Homeopatické lieky)

text:
               23.7.2005

               SK

               Úradný vestník Európskej únie

               C 182/5

      ROZSUDOK SÚDNEHO DVORA

   (druhá komora)
   z 26. mája 2005
   vo veci C-212/03: Komisia Európskych spoločenstiev proti Francúzskej republike (1)

   (Nesplnenie povinnosti členského štátu - Opatrenia s rovnocenným účinkom - Predchádzajúce povoľovacie konanie na osobné dovozy liekov - Lieky na humánne použitie - Homeopatické lieky)
   (2005/C 182/10)
   Jazyk konania: francúzština
   Vo veci C-212/03, Komisia Európskych spoločenstiev, (splnomocnení zástupcovia: H. Støvlbæk a B. Stromsky) proti Francúzskej republike (splnomocnení zástupcovia: G. de Bergues, C. Bergeot-Nunes a R. Loosli-Surrans), ktorej predmetom je žaloba o nesplnenie povinnosti podľa článku 226 ES podaná 15. mája 2003, Súdny dvor (druhá komora), v zložení: predseda druhej komory C. W. A. Timmermans, sudcovia C. Gulmann (spravodajca), R. Schintgen, J. Makarczyk, J. Klučka, generálny advokát: L. A. Geelhoed, tajomník: M. Múgica Arzamendi, hlavná referentka, vyhlásil 26. mája 2005 rozsudok, ktorého výrok znie:

               1)

               Uplatňovaním:

                           —

                           predchádzajúceho povoľovacieho konania na osobné dovozy liekov uskutočňované inak ako osobnou dopravou, ktoré sú bežne predpisované vo Francúzsku a povolené v rámci uplatňovania smernice Rady 65/65/EHS z 26. januára 1965 o aproximácii ustanovení zákonov, iných právnych predpisov alebo správnych opatrení, týkajúcich sa liekov, zmenenej a doplnenej smernicou Rady 93/39/EHS zo 14. júna 1993, súčasne vo Francúzsku a aj v členskom štáte, kde boli zakúpené,

                           —

                           predchádzajúceho povoľovacieho konania na osobné dovozy homeopatických liekov uskutočňované inak ako osobnou dopravou, ktoré sú bežne predpisované vo Francúzsku a zaregistrované v členskom štáte v rámci uplatňovania smernice Rady 92/73/EHS z 22. septembra 1992, ktorou sa rozširuje pôsobnosť smerníc 65/65/EHS a 75/319/EHS o aproximácii zákonov, iných právnych predpisov a správnych opatrení týkajúcich sa liekov, a ktorá upravuje ďalšie ustanovenia o homeopatických liekoch, a

                           —

                           neprimeraného predchádzajúceho povoľovacieho konania na osobné dovozy liekov uskutočňované inak ako osobnou dopravou, ktoré sú bežne predpisované vo Francúzsku a nepovolené v tomto členskom štáte, ale sú povolené len v členskom štáte, kde boli zakúpené,

                     si Francúzska republika nesplnila povinnosti, ktoré jej vyplývajú z článku 28 ES.

               2)

               Francúzska republika sa zaväzuje na náhradu trov konania.

      (1)  Ú. v. EÚ C 158, 5.7.2003.


title: Vec C-259/06: Uznesenie predsedu Súdneho dvora z 1. februára 2007 – Komisia Európskych spoločenstiev/Holandské kráľovstvo

text:
               14.4.2007

               SK

               Úradný vestník Európskej únie

               C 82/28

         Uznesenie predsedu Súdneho dvora z 1. februára 2007 – Komisia Európskych spoločenstiev/Holandské kráľovstvo
   (Vec C-259/06) (1)

   (2007/C 82/59)

      Jazyk konania: holandčina

   Predseda Súdneho dvora nariadil výmaz veci.

      (1)  Ú. v. EÚ C 178, 29.7.2006.


title: Vec C-442/06: Rozsudok Súdneho dvora (druhá komora) z  10. apríla 2008 – Komisia Európskych spoločenstiev/Talianska republika (Nesplnenie povinnosti členským štátom — Smernica 1999/31/ES — Skládkovanie odpadu — Vnútroštátna právna úprava týkajúca sa existujúcich skládok — Nesprávne prebratie)

text:
               24.5.2008

               SK

               Úradný vestník Európskej únie

               C 128/11

         Rozsudok Súdneho dvora (druhá komora) z 10. apríla 2008 – Komisia Európskych spoločenstiev/Talianska republika
   (Vec C-442/06) (1)

   (Nesplnenie povinnosti členským štátom - Smernica 1999/31/ES - Skládkovanie odpadu - Vnútroštátna právna úprava týkajúca sa existujúcich skládok - Nesprávne prebratie)
   (2008/C 128/17)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: D. Recchia a M. Konstantinidis, splnomocnení zástupcovia)

      Žalovaná: Talianska republika (v zastúpení: I. Braguglia, splnomocnený zástupca, G. Fiengo, advokát)
   Predmet veci
   Nesplnenie povinnosti členským štátom – Porušenie článkov 2, 3, 4, 5, 6, 7, 8, 9, 10, 11, 12, 13 a 14 smernice Rady 1999/31/ES z 26. apríla 1999 o skládkach odpadov (Ú. v. ES L 182, s. 1; Mim. vyd. 15/004, s. 228) – Vnútroštátne predpisy, ktoré nie sú v súlade so smernicou
   Výrok rozsudku

               1.

               Prijatím a zachovaním účinnosti legislatívneho dekrétu č. 36, z 13. januára 2003, v znení zmien a doplnení, ktorý preberá do vnútroštátneho práva ustanovenia smernice Rady 1999/31/ES z 26. apríla 1999 o skládkach odpadov,

                           —

                           v rozsahu v akom tento legislatívny dekrét nestanovuje uplatnenie článkov 2 až 13 smernice 1999/31 na skládky povolené po dátume uplynutia lehoty na prebratie tejto smernice a pred dátumom nadobudnutia účinnosti predmetného legislatívneho dekrétu, a

                           —

                           v rozsahu v akom nezabezpečuje prebratie článku 14 písm. d) bodu i) uvedenej smernice,

                     si Talianska republika nesplnila povinnosti, ktoré jej vyplývajú z článkov 2 až 14 smernice 1999/31.

               2.

               Talianska republika je povinná nahradiť trovy konania.

      (1)  Ú. v. EÚ C 326, 30.12.2006.


title: Vec T-64/02: Rozsudok Súdu prvého stupňa z  29. novembra 2005  – Heubach/Komisia ( Hospodárska súťaž — Článok 81 ES — Kartel — Trh s fosfátom zinku — Pokuta — Usmernenia k metóde stanovovania výšky pokút — Žaloba o neplatnosť — Námietka nezákonnosti — Článok 15 ods. 2 nariadenia č. 17 — Závažnosť porušenia — Zásady proporcionality a rovnosti zaobchádzania — Odôvodnenie )

text:
               11.2.2006

               SK

               Úradný vestník Európskej únie

               C 36/29

         Rozsudok Súdu prvého stupňa z 29. novembra 2005 – Heubach/Komisia
   (Vec T-64/02) (1)

   („Hospodárska súťaž - Článok 81 ES - Kartel - Trh s fosfátom zinku - Pokuta - Usmernenia k metóde stanovovania výšky pokút - Žaloba o neplatnosť - Námietka nezákonnosti - Článok 15 ods. 2 nariadenia č. 17 - Závažnosť porušenia - Zásady proporcionality a rovnosti zaobchádzania - Odôvodnenie“)
   (2006/C 36/63)
   Jazyk konania: nemčina
   Účastníci konania

      Žalobca: Dr. Hans Heubach GmbH & Co. KG (Langelsheim, Nemecko) (v zastúpení: F. Montag a G. Bauer, advokáti)

      Žalovaná: Komisia Európskych spoločenstiev (v zastúpení: F. Castillo de la Torre, splnomocnený zástupca, za právnej pomoci H.-J. Freund, advokát)
   Predmet veci
   Návrh na čiastočné zrušenie rozhodnutia Komisie 2003/437/ES z 11. decembra 2001 týkajúceho sa konania podľa článku 81 Zmluvy ES a článku 53 Dohody EHP (vec COMP/E-1/37.027 – Fosfát zinku) (Ú. v. EÚ L 153, 2003, s. 1) alebo subsidiárne návrh na zníženie pokuty uloženej žalobcovi
   Výrok rozsudku

               1.

               Žaloba sa zamieta.

               2.

               Žalobca je povinný nahradiť trovy konania.

      (1)  Ú. v. ES C 144, 15.6.2002.


title: Vec T-593/11 R: Uznesenie predsedu Všeobecného súdu z  22. decembra 2011 — Al-Chihabi/Rada ( „Predbežné opatrenie — Spoločná zahraničná a bezpečnostná politika — Obmedzujúce opatrenia voči Sýrii — Zmrazenie finančných prostriedkov a ekonomických zdrojov — Návrh na nariadenie predbežných opatrení — Neexistencia naliehavosti — Neexistencia vážnej a nenapraviteľnej ujmy“ )

text:
               18.2.2012

               SK

               Úradný vestník Európskej únie

               C 49/25

         Uznesenie predsedu Všeobecného súdu z 22. decembra 2011 — Al-Chihabi/Rada
   (Vec T-593/11 R)
   (Predbežné opatrenie - Spoločná zahraničná a bezpečnostná politika - Obmedzujúce opatrenia voči Sýrii - Zmrazenie finančných prostriedkov a ekonomických zdrojov - Návrh na nariadenie predbežných opatrení - Neexistencia naliehavosti - Neexistencia vážnej a nenapraviteľnej ujmy)
   2012/C 49/45
   Jazyk konania: angličtina

      Účastníci konania

      Žalobca: Fares Al-Chihabi (Alep, Sýria) (v zastúpení: L. Ruessmann a W. Berg, advokáti)

      Žalovaná: Rada Európskej únie (v zastúpení: M. Bishop a R. Liudvinaviciute-Cordeiro, splnomocnení zástupcovia)

      Predmet veci

   Návrh na odklad výkonu rozhodnutia Rady 2011/522/SZBP z 2. septembra 2011, ktorým sa mení a dopĺňa rozhodnutie 2011/273/SZBP o reštriktívnych opatreniach voči Sýrii (Ú. v. EÚ L 228, s. 16), nariadenia Rady (EÚ) č. 878/2011 z 2. septembra 2011, ktorým sa mení a dopĺňa nariadenie (EÚ) č. 442/2011 o reštriktívnych opatreniach s ohľadom na situáciu v Sýrii (Ú. v. EÚ L 228, s. 1), rozhodnutia Rady 2011/684/SZBP z 13. októbra 2011, ktorým sa mení a dopĺňa rozhodnutie 2011/273/SZBP o reštriktívnych opatreniach voči Sýrii (Ú. v. EÚ L 269, s. 33), a nariadenia Rady (EÚ) č. 1011/2011 z 13. októbra 2011, ktorým sa mení a dopĺňa nariadenie (EÚ) č. 442/2011 o reštriktívnych opatreniach s ohľadom na situáciu v Sýrii (Ú. v. EÚ L 269, s. 18), v rozsahu, v akom sa tieto predpisy týkajú žalobcu

      Výrok

               1.

               Návrh na nariadenie predbežného opatrenia sa zamieta.

               2.

               O trovách konania sa rozhodne neskôr.


title: Vec T-304/02: Rozsudok Súdu prvého stupňa zo 4. júla 2006 – Hoek Loos/Komisia ( Hospodárska súťaž — Kartely — Holandský trh s priemyselnými a medicínskymi plynmi — Určovanie cien — Stanovenie výšky pokút — Usmernenia k metóde stanovovania pokút — Zásada proporcionality a zásada rovnosti zaobchádzania )

text:
               2.9.2006

               SK

               Úradný vestník Európskej únie

               C 212/27

         Rozsudok Súdu prvého stupňa zo 4. júla 2006 – Hoek Loos/Komisia
   (Vec T-304/02) (1)

   („Hospodárska súťaž - Kartely - Holandský trh s priemyselnými a medicínskymi plynmi - Určovanie cien - Stanovenie výšky pokút - Usmernenia k metóde stanovovania pokút - Zásada proporcionality a zásada rovnosti zaobchádzania“)
   (2006/C 212/47)
   Jazyk konania: holandčina
   Účastníci konania

      Žalobca: Hoek Loos NV (Schiedam, Holandsko) (v zastúpení: J.J. Feenstra a B.F. Van Harinxma thoe Slooten, advokáti)

      Žalovaná: Komisia Európskych spoločenstiev. (v zastúpení: A. Bouquet, splnomocnený zástupca)
   Predmet veci
   Návrh na čiastočné zrušenie rozhodnutia Komisie 2003/207/ES z 24. júla 2002 týkajúceho sa konania podľa článku 81 Zmluvy ES (vec COMP/E-3/36.700 – Priemyselné a medicínske plyny) (Ú. v. EÚ L 84, 2003, s. 1), subsidiárne návrh na zníženie pokuty uloženej žalobcovi
   Výrok rozsudku

               1.

               Žaloba sa zamieta.

               2.

               Žalobca je povinný nahradiť trovy konania.

      (1)  Ú. v. ES C 305, 7.12.2002.


title: Vec C-589/15 P: Odvolanie podané 13. novembra 2015: Alexios Anagnostakis proti rozsudku Všeobecného súdu (prvá komora) z 30. septembra 2015 vo veci T-450/12, Anagnostakis/Komisia

text:
               11.1.2016

               SK

               Úradný vestník Európskej únie

               C 7/12

         Odvolanie podané 13. novembra 2015: Alexios Anagnostakis proti rozsudku Všeobecného súdu (prvá komora) z 30. septembra 2015 vo veci T-450/12, Anagnostakis/Komisia
   (Vec C-589/15 P)
   (2016/C 007/19)
   Jazyk konania: gréčtina

      Účastníci konania

      Odvolateľ: Alexios Anagnostakis (v zastúpení: A. Anagnostakis, dikigoros)

      Ďalší účastník konania: Európska komisia

      Návrhy odvolateľa

               —

               zrušiť v celom rozsahu rozsudok vydaný vo veci T-450/12 týkajúci sa žaloby z 11. októbra 2012 proti Európskej komisii vo veci zrušenia rozhodnutia poslednej uvedenej zo 6. septembra 2012, ktorým sa zamieta žiadosť o registráciu občianskej iniciatívy „Milión podpisov pre solidárnu Európu“,

               —

               vyhovieť žalobe,

               —

               zrušiť rozhodnutie Európskej komisie zo 6. septembra 2012, ktorým sa zamieta žiadosť o registráciu európskej občianskej iniciatívy „Milión podpisov pre solidárnu Európu“,

               —

               nariadiť Komisii, aby uvedenú iniciatívu riadne zaregistrovala a nariadiť všetky potrebné právne opatrenia,

               —

               zaviazať Komisiu na náhradu trov konania v oboch stupňoch.

      Odvolacie dôvody a hlavné tvrdenia

               1.

                  Vady konania na Všeobecnom súde

               Napadnutý rozsudok pri posudzovaní dotknutej žaloby nijak nezohľadňuje, že návrh európskej občianskej iniciatívy (EOI) sa týka výhradne časti verejného dlhu, ktorá je považovaná za „nemorálnu“.
               V odôvodnení napadnutého rozsudku sa nesprávne uvádza, že návrh sa týka celého verejného dlhu bez ďalších rozdielov alebo predpokladov.
               Z tohto hľadiska napadnutý rozsudok nesprávne vymedzuje predmet sporu.
               Rozsudok bol vydaný na základe nesprávneho posúdenia obsahu žaloby a návrhov uplatnených v žalobe.

               2.

                  Porušenie práva Únie Všeobecným súdom, nesprávny výklad a použitie Zmlúv a právnych predpisov Únie

                           A)

                           V dôsledku nesprávneho výkladu a uplatnenia práva Únie bolo v napadnutom rozsudku rozhodnuté, že znenie článkov 122 ZFEÚ a 136 ZFEÚ uplatnené v žalobe „právny základ pre prípadnú finančnú pomoc Únie členským štátom, ktoré majú závažné finančné problémy, alebo im takéto problémy hrozia“.
                           V zmysle článku 136 ZFEÚ, v znení rozhodnutia Európskej rady 2011/199/EÚ (1) z 25. marca 2011 a článku 4 ods. 1 ZFEÚ a článku 5 ods. 2 ZFEÚ, majú členské štáty, ktorých menou je euro, plnú právomoc uzavrieť medzi sebou dohodu týkajúcu sa zavedenia mechanizmu stability a finančnej pomoci. Komisia má osobitnú zverenú právomoc a možnosť navrhnúť zriadenie takéhoto mechanizmu v súlade s článkom 352 ZFEÚ ako opatrenie nevyhnutné na dosiahnutie niektorého z cieľov stanovených Zmluvami, t. j. stability v Európe.

                           B)

                           V dôsledku nesprávneho výkladu a uplatnenia Zmlúv a práva Únie bolo v napadnutom rozsudku rozhodnuté, že nič neumožňuje dospieť k záveru, a žalobca to vôbec nepreukázal, že prijatie zásady stavu núdze „by malo za cieľ posilniť koordináciu rozpočtovej disciplíny alebo by sa týkalo politicko-ekonomického smerovania, ktoré je Rada oprávnená vypracovať na účely riadneho fungovania hospodárskej a menovej únie“.
                           Naopak pri správnom výklade a uplatnení slúži navrhované opatrenie – zrušenie nemorálneho dlhu – výlučne na posilnenie rozpočtovej disciplíny členských štátov a k zabezpečeniu riadneho fungovania hospodárskej a menovej únie (článok 136 ods. 1 ZFEÚ).

                           C)

                           V dôsledku nesprávneho výkladu a uplatnenia Zmlúv a práva Únie bolo v napadnutom rozsudku vylúčené, že by článok 122 ZFEÚ mohol predstavovať vhodný právny základ pre prijatie zásady stavu núdze.
                           V zmysle článku 352 ZFEÚ Komisia môže predkladať Rade návrhy, aby zabezpečila solidaritu medzi členskými štátmi v zmysle článku 122 ods. 1 ZFEÚ alebo poskytla finančnú pomoc Únie v zmysle článku 122 ods. 2 ZFEÚ členskému štátu, ktorý sa nachádza vo veľkých ťažkostiach, ktoré sa vymykajú jeho kontrole.

                           D)

                           V dôsledku nesprávneho výkladu a uplatnenia Zmlúv a práva Únie bolo v napadnutom rozsudku rozhodnuté, že je potrebné dospieť k záveru, že Komisia dodržala povinnosť odôvodnenia prijatím napadnutého rozhodnutia, pokiaľ ide o zamietnutie žiadosti o registráciu EOI. Dôvody uvedené v napadnutom rozhodnutí sú nedostatočné a nesprávne, t. j. v rozpore s povinnosťou odôvodnenia stanoveného v článku 4 ods. 3 druhého pododseku nariadenia č. 211/2011.

                           E)

                           V dôsledku nesprávneho výkladu a uplatnenia Zmlúv a práva Únie bolo v napadnutom rozsudku rozhodnuté, že za predpokladu, že existuje pravidlo medzinárodného práva uznávajúce zásadu stavu núdze, podľa ktorého má členský štát oprávnenie nevrátiť tento verejný dlh vo výnimočných situáciách, samotná existencia takejto zásady medzinárodného práva každopádne nebude stačiť k založeniu zákonodarnej iniciatívy zo strany Komisie. Medzinárodné právo a jeho zásady sú pramene práva Európskej únie. Ako také sú priamo začlenené a používané v práve Únie. Komisia môže navrhnúť uplatňovanie takýchto zásad vyššej právnej sily, a to aj bez osobitného ustanovenia v Zmluvách, pokiaľ zastáva názor, že chýba.

                           F)

                           V dôsledku nesprávneho výkladu a uplatnenia Zmlúv a práva Únie bolo v napadnutom rozsudku bol žalobca zaviazaný nahradiť trovy konania Komisii. Keby bola žaloba v súlade s vyššie uvedeným správne posúdená, žalobe by sa bolo vyhovelo a Komisia by bola povinná nahradiť trovy konania.

      (1)  Ú. v. EÚ L 91, s. 1.


title: Vec T-65/06: Rozsudok Všeobecného súdu zo 6. marca 2012 — FLSmidth/Komisia ( „Hospodárska súťaž — Kartely — Odvetvie plastových priemyselných vriec — Rozhodnutie, ktorým sa konštatuje porušenie článku 81 ES — Pripísateľnosť protiprávneho správania — Trvanie porušenia — Pokuty — Závažnosť porušenia — Poľahčujúce okolnosti — Spolupráca počas správneho konania — Proporcionalita — Solidárna zodpovednosť“ )

text:
               21.4.2012

               SK

               Úradný vestník Európskej únie

               C 118/22

         Rozsudok Všeobecného súdu zo 6. marca 2012 — FLSmidth/Komisia
   (Vec T-65/06) (1)

   (Hospodárska súťaž - Kartely - Odvetvie plastových priemyselných vriec - Rozhodnutie, ktorým sa konštatuje porušenie článku 81 ES - Pripísateľnosť protiprávneho správania - Trvanie porušenia - Pokuty - Závažnosť porušenia - Poľahčujúce okolnosti - Spolupráca počas správneho konania - Proporcionalita - Solidárna zodpovednosť)
   2012/C 118/36
   Jazyk konania: angličtina

      Účastníci konania

      Žalobca: FLSmidth & Co. A/S (Valby, Dánsko) (v zastúpení: J.-E. Svensson, advokát)

      Žalovaná: Európska komisia (v zastúpení: F. Castillo de la Torre, splnomocnený zástupca, za právnej pomoci M. Gray, barrister)

      Predmet veci

   Návrh na čiastočné zrušenie rozhodnutia Komisie K(2005) 4634 v konečnom znení z 30. novembra 2005 týkajúceho sa konania podľa článku 81 [ES] (vec COMP/F/38.354 — Priemyselné vrecia), ako aj subsidiárne návrh na zníženie pokuty uloženej žalobcovi daným rozhodnutím

      Výrok rozsudku

               1.

               Rozhodnutie Komisie K(2005) 4634 z 30. novembra 2005 týkajúce sa konania podľa článku 81 [ES] (vec COMP/F/38.354 — Priemyselné vrecia) sa zrušuje v rozsahu, v akom sa týka FLSmidth & Co. A/S a v akom sa mal tento podnik podieľať na jedinom a pokračujúcom porušení uvedenom v článku 1 ods. 1 v období od 31. decembra 1990 do 31. decembra 1991.

               2.

               Výška pokuty, ktorú má FLSmidth & Co. A/S solidárne uhradiť podľa článku 2 písm. f) rozhodnutia K(2005) 4634, sa stanovuje na 14,45 milióna eur.

               3.

               V zostávajúcej časti sa žaloba zamieta.

               4.

               Európska Komisia a FLSmidth & Co. A/S znášajú svoje vlastné trovy konania.

      (1)  Ú. v. EÚ C 96, 22.4.2006.


title: Vec C-447/05: Návrh na začatie prejudiciálneho konania podaný rozsudkom Cour d'appel de Paris z  18. novembra 2005 , ktorý súvisí s konaním: Société Thomson Multimedia Sales Europe proti Administration des Douanes et Droits Indirects

text:
               25.2.2006

               SK

               Úradný vestník Európskej únie

               C 48/16

         Návrh na začatie prejudiciálneho konania podaný rozsudkom Cour d'appel de Paris z 18. novembra 2005, ktorý súvisí s konaním: Société Thomson Multimedia Sales Europe proti Administration des Douanes et Droits Indirects
   (Vec C-447/05)
   (2006/C 48/31)
   Jazyk konania: francúzština
   Cour d'appel de Paris podal rozsudkom z 18. novembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Société Thomson Multimedia Sales Europe proti Administration des Douanes et Droits Indirects, a bol doručený kancelárii Súdneho dvora 16. decembra 2005.
   Cour d'appel de Paris žiada Súdny dvor, aby rozhodol o nasledujúcej otázke:
   Je príloha 11 nariadenia Komisie (EHS) č. 2454/93 z 2. júla 1993 (1) neplatná z dôvodu rozporu s článkom 24 nariadenia Rady č. 2913/92 z 12. októbra 1992, ktorým sa ustanovuje Colný kódex Spoločenstva (2), v dôsledku ktorého sa za krajinu pôvodu televízneho prijímača vyrobeného v POĽSKU považuje KÓREA za okolností uvedených v konaní?

      (1)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/12, ktorým sa ustanovuje Colný kódex Spoločenstva (Ú. v. ES L 253, s. 1; Mim. vyd. 02/0006, s. 3).

      (2)  Ú. v. ES L 302, s. 1; Mim. vyd. 02/004, s. 307.


title: Vec C-101/10: Rozsudok Súdneho dvora (štvrtá komora) zo 7. júla 2011 (návrh na začatie prejudiciálneho konania, ktorý podal Oberste Berufungs- und Disziplinarkommission — Rakúsko) — Genčo Pavlov, Gregor Famira/Ausschuss der Rechtsanwaltskammer Wien (Zahraničné vzťahy — Dohody o pridružení — Vnútroštátna právna úprava, ktorá pred pristúpením Bulharskej republiky k Európskej únii vylučovala bulharských štátnych príslušníkov zo zápisu do zoznamu advokátskych koncipientov — Zlučiteľnosť takejto právnej úpravy so zákazom diskriminácie založenej na štátnej príslušnosti, ktorý stanovuje dohoda o pridružení medzi ES a Bulharskom, pokiaľ ide o pracovné podmienky)

text:
               10.9.2011

               SK

               Úradný vestník Európskej únie

               C 269/12

         Rozsudok Súdneho dvora (štvrtá komora) zo 7. júla 2011 (návrh na začatie prejudiciálneho konania, ktorý podal Oberste Berufungs- und Disziplinarkommission — Rakúsko) — Genčo Pavlov, Gregor Famira/Ausschuss der Rechtsanwaltskammer Wien
   (Vec C-101/10) (1)

   (Zahraničné vzťahy - Dohody o pridružení - Vnútroštátna právna úprava, ktorá pred pristúpením Bulharskej republiky k Európskej únii vylučovala bulharských štátnych príslušníkov zo zápisu do zoznamu advokátskych koncipientov - Zlučiteľnosť takejto právnej úpravy so zákazom diskriminácie založenej na štátnej príslušnosti, ktorý stanovuje dohoda o pridružení medzi ES a Bulharskom, pokiaľ ide o pracovné podmienky)
   2011/C 269/18
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberste Berufungs- und Disziplinarkommission

      Účastníci konania pred vnútroštátnym súdom

      Žalobcovia: Genčo Pavlov, Gregor Famira

      Žalovaný: Ausschuss der Rechtsanwaltskammer Wien

      Predmet veci

   Návrh na začatie prejudiciálneho konania — Oberste Berufungs- und Disziplinarkommission — Výklad článku 38 ods. 1 Európskej dohody o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej (Ú. v. ES L 358, s. 3; Mim. vyd. 11/059, s. 201) — Zákaz akejkoľvek diskriminácie na základe štátnej príslušnosti v súvislosti s pracovnými podmienkami — Zlučiteľnosť vnútroštátnej právnej úpravy, ktorá pred pristúpením Bulharska k Európskej únii vylučuje bulharských štátnych príslušníkov zo zápisu do zoznamu advokátskych koncipientov, s týmto článkom — Priamy účinok tohto ustanovenia

      Výrok rozsudku

   Zásada zákazu diskriminácie uvedená v článku 38 ods. 1 prvej zarážke Európskej dohody medzi Európskymi spoločenstvami a ich členskými štátmi na jednej strane a Bulharskou republikou na strane druhej, uzavretej a schválenej v mene Spoločenstiev rozhodnutím Rady a Komisie 94/908/ESUO, ES, Euratom z 19. decembra 1994, sa má vykladať v tom zmysle, že pred pristúpením Bulharskej republiky k Európskej únii nebránila takej právnej úprave členského štátu, o akú ide v § 30 ods. 1 a 5 rakúskeho advokátskeho poriadku (Österreichische Rechtsanwaltsordnung) v znení platnom v spore vo veci samej, na základe ktorej bulharský štátny príslušník z dôvodu podmienky súvisiacej so štátnou príslušnosťou, ktorú táto právna úprava ukladá, nemohol byť zapísaný do zoznamu advokátskych koncipientov, a teda ani získať legitimačnú listinu.

      (1)  Ú. v. EÚ C 134, 22.5.2010.


title: Vec C-170/10: Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 2. apríla 2010 — Mirko De Filippo/Ministero dell’Interno

text:
               19.6.2010

               SK

               Úradný vestník Európskej únie

               C 161/31

      Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 2. apríla 2010 — Mirko De Filippo/Ministero dell’Interno
      (Vec C-170/10)
      (2010/C 161/44)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Tribunale Amministrativo Regionale del Lazio

         Účastníci konania pred vnútroštátnym súdom

         Žalobca: Mirko De Filippo

         Žalovaný: Ministero dell’Interno

         Prejudiciálna otázka

      Je vnútroštátna právna úprava (zavedená tzv. Bersaniho dekrétom, zákonný dekrét č. 223 zo 4. júla 2006 zmenený na zákon č. 248 zo 4. augusta 2006) týkajúca sa „vnútroštátneho systému … ktorý stanovuje okrem iného:

                  a)

                  existenciu všeobecnej metodiky ochrany držiteľov koncesií vydaných pred skončením súťaže, v ktorej boli protiprávne vylúčení niektorí prevádzkovatelia;

                  b)

                  existenciu ustanovení, ktoré fakticky zaručujú zachovanie nadobudnutých obchodných pozícií na základe konania, v ktorom boli protiprávne vylúčení niektorí prevádzkovatelia (ako napríklad zákaz novým koncesionárom umiestniť svoje prevádzky bližšie, než je určitá vzdialenosť, od už existujúcich);

                  c)

                  určenie prípadov uplynutia lehoty koncesie v prípade, keď koncesionár priamo alebo nepriamo prevádzkuje činnosť cezhraničných hier, podobných hrám, ktoré sú predmetom koncesie“;

            zlučiteľná s článkami 43 a 49 Zmluvy ES?


title: Vec C-512/10: Rozsudok Súdneho dvora (prvá komora) z  30. mája 2013 — Európska komisia/Poľská republika (Nesplnenie povinnosti členským štátom — Doprava — Smernica 91/440/EHS — Rozvoj železníc Spoločenstva — Smernica 2001/14/ES — Prideľovanie kapacity železničnej infraštruktúry — Článok 6 ods. 2 a 3 smernice 2001/14 — Trvalý nedostatok finančnej rovnováhy — Článok 6 ods. 1 a článok 7 ods. 3 a 4 smernice 91/440 — Neexistencia stimulačných opatrení pre manažéra infraštruktúry — Článok 7 ods. 3 a článok 8 ods. 1 smernice 2001/14 — Výpočet poplatku za minimálny prístup)

text:
               3.8.2013

               SK

               Úradný vestník Európskej únie

               C 225/2

         Rozsudok Súdneho dvora (prvá komora) z 30. mája 2013 — Európska komisia/Poľská republika
   (Vec C-512/10) (1)

   (Nesplnenie povinnosti členským štátom - Doprava - Smernica 91/440/EHS - Rozvoj železníc Spoločenstva - Smernica 2001/14/ES - Prideľovanie kapacity železničnej infraštruktúry - Článok 6 ods. 2 a 3 smernice 2001/14 - Trvalý nedostatok finančnej rovnováhy - Článok 6 ods. 1 a článok 7 ods. 3 a 4 smernice 91/440 - Neexistencia stimulačných opatrení pre manažéra infraštruktúry - Článok 7 ods. 3 a článok 8 ods. 1 smernice 2001/14 - Výpočet poplatku za minimálny prístup)
   2013/C 225/03
   Jazyk konania: poľština

      Účastníci konania

      Žalobkyňa: Európska komisia (v zastúpení: H. Støvlbæk a K. Herrmann, splnomocnení zástupcovia)

      Žalovaná: Poľská republika (v zastúpení: M. Szpunar, K. Bożekowska-Zawisza a M. Laszuk, splnomocnení zástupcovia)

      Vedľajší účastníci, ktorí v konaní podporujú žalovanú: Česká republika (v zastúpení: M. Smolek, T. Müller a J. Očková, splnomocnení zástupcovia), Talianska republika (v zastúpení: G. Palmieri, splnomocnená zástupkyňa, za právnej pomoci S. Fiorentino, avvocato dello Stato)

      Predmet veci

   Nesplnenie povinnosti členským štátom — Neprijatie v stanovenej lehote všetkých ustanovení potrebných na dosiahnutie súladu s článkom 6 ods. 3 a s prílohou II smernice Rady 91/440/EHS z 29. júla 1991 o rozvoji železníc spoločenstva (Ú. v. ES L 237, s. 25; Mim. vyd. 07/001, s. 341), ako aj s článkom 4 ods. 2, článkom 6 ods. 1 až 3, článkom 7 ods. 3, článkom 8 ods. 1 a článkom 14 ods. 2 smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Ú. v. ES L 75, s. 29; Mim. vyd. 07/005, s. 404)

      Výrok rozsudku

               1.

               Poľská republika si tým, že neprijala stimulačné opatrenia, ktoré majú podnecovať manažéra infraštruktúry k znižovaniu nákladov spojených s poskytovaním infraštruktúry a úrovne prístupových poplatkov, ako aj tým, že umožnila, aby boli zahrnuté do výpočtu poplatkov za minimálny prístupový balík a traťový prístup k servisným zariadeniam náklady, ktoré nemožno považovať za priamo vynaložené na prevádzku vlaku, nesplnila povinnosti, ktoré jej vyplývajú z článku 6 ods. 2 a článku 7 ods. 3 smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry a vyberaní poplatkov za používanie železničnej infraštruktúry, zmenenej a doplnenej smernicou Európskeho parlamentu a Rady 2004/49/ES z 29. apríla 2004.

               2.

               V zostávajúcej časti sa žaloba zamieta.

               3.

               Európska komisia, Poľská republika, Česká republika a Talianska republika znášajú svoje vlastné trovy konania.

      (1)  Ú. v. EÚ C 30, 29.1.2011.


title: Vec T-227/07: Rozsudok Všeobecného súdu z  28. októbra 2010 — Španielsko/Komisia ( EPUZF — Záručná sekcia — Výdavky vylúčené z financovania Spoločenstvom — Podpora pre výrobu pre spracovávateľov paradajok — Neoznámené kontroly v primeranom čase — Proporcionalita )

text:
               18.12.2010

               SK

               Úradný vestník Európskej únie

               C 346/39

         Rozsudok Všeobecného súdu z 28. októbra 2010 — Španielsko/Komisia
   (Vec T-227/07) (1)

   (EPUZF - Záručná sekcia - Výdavky vylúčené z financovania Spoločenstvom - Podpora pre výrobu pre spracovávateľov paradajok - Neoznámené kontroly v primeranom čase - Proporcionalita)
   2010/C 346/76
   Jazyk konania: španielčina

      Účastníci konania

      Žalobca: Španielske kráľovstvo (v zastúpení: M. Muñoz Pérez, abogado del Estado)

      Žalovaná: Európska komisia (v zastúpení: pôvodne T. van Rijn, neskôr F. Jimeno Fernández, splnomocnení zástupcovia)

      Predmet veci

   Návrh na čiastočné zrušenie rozhodnutia Komisie 2007/243/ES z 18. apríla 2007, ktorým sa z financovania Spoločenstva vylučujú niektoré výdavky uskutočnené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF) (Ú. v. EÚ L 106, s. 55)

      Výrok rozsudku

               1.

               Žaloba sa zamieta.

               2.

               Španielske kráľovstvo je povinné nahradiť trovy konania.

      (1)  Ú. v. EÚ C 211, 8.9.2007.


title: Vec T-57/12: Žaloba podaná 9. februára 2012 — Good Luck Shipping/Rada

text:
               14.4.2012

               SK

               Úradný vestník Európskej únie

               C 109/23

         Žaloba podaná 9. februára 2012 — Good Luck Shipping/Rada
   (Vec T-57/12)
   2012/C 109/49
   Jazyk konania: angličtina

      Účastníci konania

      Žalobkyňa: Good Luck Shipping LLC (Dubaj, Spojené arabské emiráty) (v zastúpení: F. Randolph a M. Lester, barristers, a M. Taher, solicitor)

      Žalovaná: Rada Európskej únie

      Návrhy

               —

               zrušiť rozhodnutie Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, 2.12.2011, s. 71), a vykonávacie nariadenie Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 319, 2.12.2011, s. 11), v rozsahu, v akom sa týkajú žalobkyne,

               —

               zaviazať žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody, ktorými tvrdí, že Rada pri zapísaní jej mena do zoznamov, ktoré tvoria prílohy napadnutého rozhodnutia a napadnutého nariadenia:

               —

               neuviedla primerané a dostatočné odôvodnenie,

               —

               nesplnila kritériá na zapísanie a/alebo vychádzala zo zjavne nesprávneho posúdenia pri rozhodnutí, že vo vzťahu k žalobkyni boli tieto kritéria splnené a/alebo žalobkyňu zapísala bez toho, aby na to existoval primeraný právny základ,

               —

               nezabezpečila zachovanie práv žalobkyne na obranu a účinnú súdnu ochranu,

               —

               neodôvodnene alebo neprimerane porušila základné práva žalobkyne, vrátane práva na ochranu jej majetku, podnikania a dobrej povesti.


title: Vec C-465/05: Žaloba podaná  23. decembra 2005  Komisiou Európskych spoločenstiev proti Talianskej republike

text:
               11.3.2006

               SK

               Úradný vestník Európskej únie

               C 60/24

         Žaloba podaná 23. decembra 2005 Komisiou Európskych spoločenstiev proti Talianskej republike
   (Vec C-465/05)
   (2006/C 60/46)
   Jazyk konania: taliančina
   Komisia Európskych spoločenstiev, v zastúpení: E. Traversa a E. Montaguti splnomocnení zástupcovia, podala 23. decembra 2005 na Súdny dvor Európskych spoločenstiev žalobu proti Talianskej republike.
   Žalobkyňa navrhuje, aby Súdny dvor:

               1.

               určil, že stanoviac, že

                           —

                           výkon osobitnej strážnej služby sa viaže na podmienku zloženia sľubu vernosti Talianskej republike,

                           —

                           činnosť súkromnej bezpečnostnej služby môže byť vykonávaná len na základe povolenia vydaného prefektom,

                           —

                           uvedené povolenie má len obmedzenú územnú platnosť a jeho vydanie sa viaže na to, že sa zoberie do úvahy počet a veľkosť súkromných bezpečnostných služieb, ktoré už vykonávajú činnosť na tomto území,

                           —

                           súkromné bezpečnostné služby musia mať prevádzkárne vo všetkých provinciách v ktorých prevádzkujú svoju činnosť,

                           —

                           každý pracovník súkromnej bezpečnostnej služby musí mať povolenie na výkon bezpečnostnej činnosti,

                           —

                           súkromné bezpečnostné služby musia zamestnávať minimálny a/alebo maximálny počet zamestnancov preto, aby získali povolenie,

                           —

                           súkromné bezpečnostné služby musia zložiť peňažnú zábezpeku v Cassa depositi e prestiti locale,

                           —

                           ceny súkromných bezpečnostných služieb sú stanovené povolením prefekta v rámci stanovenej pohyblivej hranice,

                     si Talianska republika nesplnila povinnosti, ktoré jej vyplývajú na základe článkov 43 a 49 ES.

               2.

               zaviazal Taliansku republiku na náhradu trov konania.

         Žalobné dôvody a hlavné tvrdenia
   Činnosť súkromných bezpečnostných služieb nie je priamou a osobitnou účasťou na výkone verejnej moci. Preto sa na ňu nemôže vzťahovať odchylný právny režim zakotvený v článkoch 45 a 55 Zmluvy týkajúci sa práva usadiť sa a práva na slobodu poskytovania služieb.

               1.

               Povinnosť zložiť sľub predstavuje prekážku, ktorá nie je odôvodnená ani primeranosťou k sledovanému cieľu a ani druhom profesijnej činnosti súkromných bezpečnostných služieb. Formálny sľub sťažuje usadenie sa a vo všeobecnosti robí zložitejším prístup na taliansky trh so súkromnými bezpečnostnými službami pre podnikateľské subjekty zo Spoločenstva do tej miery, že odradzuje úplne príležitostného poskytovateľa takýchto služieb od ich poskytovania.

               2.

               Skutočnosť, že sa vyžaduje od osoby, ktorá chce poskytovať súkromné bezpečnostné služby v Taliansku, držba licencie bez toho, že by sa brali do úvahy obdobné povinnosti, ktorými je poskytovateľ takýchto služieb už viazaný v členskom štáte v ktorom je usadený, tvorí nedôvodnú prekážku slobody poskytovania služieb.

               3.

               Podnik Spoločenstva z tohto odvetvia, ktorý sa chce usadiť v Taliansku a vykonávať činnosť na území určitého rozsahu, bude musieť získať toľko licencií v koľkých provinciách zamýšľa vykonávať svoju činnosť (v Taliansku je 104 provincií). Okrem toho žiadosti o vydanie týchto licencií budú môcť byť zamietnuté príslušným úradom (prefektom) vzhľadom na počet a veľkosť súkromných bezpečnostných služieb, ktoré už podnikajú na tom istom území.

               4.

               Podnik, ktorý sa chce usadiť v Taliansku bude musieť zriadiť toľko prevádzkární, koľko licencií získa a koľko je provincií, na ktoré sa vzťahujú tieto licencie, bez toho, že by to bolo nevyhnutné pre poskytovanie služieb. Okrem toho stanoviť povinnosť mať prevádzkárne sa rovná odmietnutiu slobody poskytovania služieb, keďže vyžaduje usadenie sa osôb, ktoré vykonávajú činnosť v režime cezhraničného poskytovania takýchto služieb.

               5.

               V prípade príležitostného poskytovania bezpečnostných služieb, taliansky zákon vždy vyžaduje, aby každý zamestnanec mal individuálne povolenie na výkon svojej činnosti v Taliansku a neberie do úvahy kontroly, ktorým je už podriadený vo svojej krajine pôvodu každý schválený strážnik.

               6.

               Licencie vydávané prefektmi môžu obsahovať údaje o minimálnom a/alebo maximálnom počte zamestnancov. Nedodržanie týchto obmedzení má za následok odňatie licencie. Takéto ustanovenia tvoria prekážku pre slobodu usadiť sa a slobodu poskytovania služieb, ktorá môže najmä úplne brániť prístupu na trh malým podnikom.

               7.

               Povinnosť zložiť peňažnú zábezpeku v Cassa depositi e prestiti, ktorá je uložená súkromným bezpečnostným službám talianskymi právnymi predpismi neberie do úvahy porovnateľné záväzky, pokiaľ ide o ich účel, ktorými je poskytovateľ služieb už viazaný v členskom štáte, v ktorom je usadený.

               8.

               Obmedzenie slobody určiť cenník tvoria dodatočnú prekážku ako slobody usadiť sa tak aj slobody poskytovania služieb. V dôsledku toho nový podnikateľský subjekt, ktorý sa pokúša vstúpiť na daný trh musí čeliť svojím konkurentom a cena služieb predstavuje rozhodujúci činiteľ pri získavaní zákazníkov.


title: Vec C-126/05: Žaloba podaná 21. marca 2005 Komisiou Európskych spoločenstiev proti Spojenému kráľovstvu Veľkej Británie a Severného Írska

text:
               28.5.2005

               SK

               Úradný vestník Európskej únie

               C 132/13

         Žaloba podaná 21. marca 2005 Komisiou Európskych spoločenstiev proti Spojenému kráľovstvu Veľkej Británie a Severného Írska
   (Vec C-126/05)
   (2005/C 132/26)
   Jazyk konania: angličtina
   Komisia Európskych spoločenstiev, v zastúpení: N. Yerrell, splnomocnený zástupca, ktorý si zvolil adresu na doručovanie v Luxemburgu, podala 21. marca 2005 na Súdny dvor Európskych spoločenstiev žalobu proti Spojenému kráľovstvu Veľkej Británie a Severného Írska.
   Žalobca navrhuje, aby Súdny dvor:

               1)

               určil, že Spojené kráľovstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou 2000/34/ES (1) z 22. júna 2000, ktorou sa mení a dopĺňa smernica 93/104/ES (2) o niektorých aspektoch organizácie pracovného času, a ktorá sa vzťahuje na sektory a činnosti vylúčené z uvedenej smernice, a/alebo tým, že o nich neinformovalo Komisiu, nesplnilo povinnosti, ktoré mu vyplývajú zo Zmluvy o ES,

               2)

               zaviazal Spojené kráľovstvo nahradiť trovy konania.

         Žalobné dôvody a hlavné tvrdenia
   Lehota na prijatie opatrení na prebratie smernice uplynula 1. augusta 2003.

      (1)  Ú. v. ES L 195, 1.8.2000, s. 41.

      (2)  Ú. v. ES L 307, 13.12.1993, s. 18.


title: Vec C-352/12: Uznesenie Súdneho dvora (desiata komora) z  20. júna 2013 (návrh na začatie prejudiciálneho konania, ktorý podal Tribunale Amministrativo Regionale per l’Abruzzo — Taliansko) — Consiglio Nazionale degli Ingegneri/Comune di Castelvecchio Subequo, Comune di Barisciano (Článok 99 rokovacieho poriadku — Verejné zákazky — Smernica 2004/18/ES — Článok 1 ods. 2 písm. a) a d) — Služby — Podporné činnosti týkajúce sa vyhotovenia plánu rekonštrukcie niektorých častí územia zničených zemetrasením — Zmluva uzavretá medzi dvomi verejnoprávnymi subjektmi, z ktorých jedným je univerzita — Verejnoprávny subjekt, ktorý možno kvalifikovať ako hospodársky subjekt — Mimoriadne okolnosti)

text:
               3.8.2013

               SK

               Úradný vestník Európskej únie

               C 225/47

         Uznesenie Súdneho dvora (desiata komora) z 20. júna 2013 (návrh na začatie prejudiciálneho konania, ktorý podal Tribunale Amministrativo Regionale per l’Abruzzo — Taliansko) — Consiglio Nazionale degli Ingegneri/Comune di Castelvecchio Subequo, Comune di Barisciano
   (Vec C-352/12) (1)

   (Článok 99 rokovacieho poriadku - Verejné zákazky - Smernica 2004/18/ES - Článok 1 ods. 2 písm. a) a d) - Služby - Podporné činnosti týkajúce sa vyhotovenia plánu rekonštrukcie niektorých častí územia zničených zemetrasením - Zmluva uzavretá medzi dvomi verejnoprávnymi subjektmi, z ktorých jedným je univerzita - Verejnoprávny subjekt, ktorý možno kvalifikovať ako hospodársky subjekt - Mimoriadne okolnosti)
   2013/C 225/81
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per l’Abruzzo

      Účastníci konania

      Žalobca: Consiglio Nazionale degli Ingegneri

      Žalované: Comune di Castelvecchio Subequo a Comune di Barisciano

      Za účasti: Università degli Studi Chieti Pescara — Dipartirnento Scienze e Storia den’ Architettura a Scuola di Architettura e Design Vittoria (SAD) dell’Università degli Studi di Camerino

      Predmet veci

   Návrh na začatie prejudiciálneho konania — Tribunale Amministrativo Regionale per l’Abruzzo — Výklad článku 1 ods. 2 písm. a) a d) a článkov 2 a 28, ako aj prílohy II kategórie 8 a 12 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132) — Zadanie zákazky mimo zadávacích konaní stanovených smernicou — Zmluva uzavretá medzi dvoma verejnými orgánmi, v rámci ktorej je poskytovateľom služieb univerzita a nevýnosnosť protiplnenia nie je zjavná — Poskytovanie služieb, ktoré spočíva v uskutočnení štúdií, analýz a plánov na rekonštrukciu historického centra obcí zničených zemetrasením — Podmienky zadania zákazky odôvodnené osobitným verejným záujmom súvisiacim so zemetrasením

      Výrok

   Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, zmenená a doplnená nariadením Komisie č. 1177/2009, bráni takej vnútroštátnej právnej úprave, ktorá bez vyhlásenia verejného obstarávania povoľuje uzavretie zmluvy, ktorou si verejnoprávne subjekty upravia vzájomnú spoluprácu, pokiaľ — čo prináleží overiť vnútroštátnemu súdu — predmetom takej zmluvy nie je zabezpečiť plnenie úlohy služby vo verejnom záujme spoločnej pre tieto subjekty, neriadi sa výlučne dôvodmi a požiadavkami potrebnými na sledovanie cieľov vo verejnom záujme alebo môže postaviť súkromného poskytovateľa služieb do výhodnejšej situácie než jeho konkurentov. Okolnosť, že k uzavretiu takej zmluvy došlo za mimoriadnych okolností možno zohľadniť len vtedy, ak verejný obstarávateľ preukáže, že sú splnené podmienky pre uplatnenie článku 31 bodu 1 písm. c) tejto smernice.

      (1)  Ú. v. EÚ C 295, 29.9.2012.


title: Vec T-246/09 R: Uznesenie predsedu Súdu prvého stupňa z  2. júla 2009 — Insula/Komisia ( Nariadenie predbežného opatrenia — Oznámenia o dlhu — Návrh na odklad výkonu — Nedodržanie formálnych náležitostí — Neprípustnosť )

text:
               29.8.2009

               SK

               Úradný vestník Európskej únie

               C 205/39

         Uznesenie predsedu Súdu prvého stupňa z 2. júla 2009 — Insula/Komisia
   (Vec T-246/09 R)
   („Nariadenie predbežného opatrenia - Oznámenia o dlhu - Návrh na odklad výkonu - Nedodržanie formálnych náležitostí - Neprípustnosť“)
   2009/C 205/72
   Jazyk konania: francúzština

      Účastníci konania

      Žalobca: Conseil scientifique international pour le développement des îles (Insula) (Paríž, Francúzsko) (v zastúpení: P. Marsal a J.-D. Simonet, avokáti)

      Žalovaná: Komisia Európskych spoločenstiev

      Predmet veci

   Návrh na odklad výkonu dvoch oznámení o dlhu, ktorými bolo nariadené vrátenie peňažných súm vyplatených žalobcovi v rámci subvenčných zmlúv

      Výrok uznesenia

               1.

               Návrh na nariadenie predbežného opatrenia sa zamieta.

               2.

               O trovách konania sa rozhodne neskôr.


title: Vec C-477/04: Uznesenie predsedu Súdneho dvora z  12. januára 2006  – Komisia Európskych spoločenstiev/Talianska republika

text:
               1.7.2006

               SK

               Úradný vestník Európskej únie

               C 154/13

         Uznesenie predsedu Súdneho dvora z 12. januára 2006 – Komisia Európskych spoločenstiev/Talianska republika
   (Vec C-477/04) (1)

   (2006/C 154/30)

      Jazyk konania: taliančina

   Predseda Súdneho dvora nariadil výmaz veci.

      (1)  Ú. v. EÚ C 31, 5.2.2005.


title: Vec T-81/09: Rozsudok Všeobecného súdu z  13. júla 2011 — Grécko/Komisia [ „EFRR — Zníženie finančnej pomoci — Operačný program spadajúci pod cieľ č. 1 (1994-1999), ‚Prístupnosť a cestné ťahy‘ v Grécku — Zverenie vedľajších úloh Komisiou tretím osobám — Obchodné tajomstvo — Výška finančnej úpravy — Miera voľnej úvahy Komisie — Súdne preskúmanie“ ]

text:
               10.9.2011

               SK

               Úradný vestník Európskej únie

               C 269/46

         Rozsudok Všeobecného súdu z 13. júla 2011 — Grécko/Komisia
   (Vec T-81/09) (1)

   (EFRR - Zníženie finančnej pomoci - Operačný program spadajúci pod cieľ č. 1 (1994-1999), ‚Prístupnosť a cestné ťahy‘ v Grécku - Zverenie vedľajších úloh Komisiou tretím osobám - Obchodné tajomstvo - Výška finančnej úpravy - Miera voľnej úvahy Komisie - Súdne preskúmanie)
   2011/C 269/101
   Jazyk konania: gréčtina

      Účastníci konania

      Žalobkyňa: Helénska republika (v zastúpení: pôvodne M. Tassopoulou, splnomocnená zástupkyňa, za právnej pomoci C. Meïdanis a E. Lampadarios, advokáti, neskôr P. Mylonopoulos a K. Boskovits, splnomocnení zástupcovia, za právnej pomoci G. Michailopoulos, advokát)

      Žalovaná: Európska komisia (v zastúpení: A. Steiblytė a D. Triantafyllou, splnomocnení zástupcovia)

      Predmet veci

   Návrh na zrušenie rozhodnutia Komisie K(2008) 8573 z 15. decembra 2008 o znížení finančnej pomoci z Európskeho fondu pre regionálny rozvoj (EFRR) poskytnutej Grécku vo výške 30 104 470,47 eura v rámci operačného programu „Prístup a cestné ťahy“ na základe rozhodnutia Komisie K(94) 3579 zo 16. decembra 1994, ktorým bola schválená pomoc z EFRR

      Výrok rozsudku

               1.

               Rozhodnutie Komisie K(2008) 8573 z 15. decembra 2008 týkajúce sa zníženia finančnej pomoci z Európskeho fondu pre regionálny rozvoj (EFRR) poskytnutej Grécku sa zrušuje v časti, v ktorej stanovuje jednak finančnú úpravu vo výške 506 303 eur na základe projektu „Isthmos — Galota“ a jednak finančnú úpravu vo výške 684 343 eur na základe projektu „Križovatka v Polymylos (zmluva 928)“.

               2.

               V zostávajúcej časti sa žaloba zamieta.

               3.

               Helénska republika znáša svoje vlastné trovy konania a je povinná nahradiť 80 % trov konania vynaložených Európskou komisiou.

               4.

               Komisia znáša 20 % svojich vlastných trov konania.

      (1)  Ú. v. EÚ C 129, 6.6.2009.


title: Vec T-480/07: Žaloba podaná 17. decembra 2007 – SIMSA/Komisia

text:
               8.3.2008

               SK

               Úradný vestník Európskej únie

               C 64/43

         Žaloba podaná 17. decembra 2007 – SIMSA/Komisia
   (Vec T-480/07)
   (2008/C 64/71)
   Jazyk konania: taliančina
   Účastníci konania

      Žalobkyňa: Società imballaggi metallici Salerno Srl (SIMSA) (Salerno, Taliansko) (v zastúpení: M. A. Calabrese, advokát)

      Žalovaná: Komisia Európskych spoločenstiev
   Návrhy žalobkyne

               —

               zrušiť rozhodnutie Komisie zo 17. októbra 2007, SG/E/3/MIB/mbp D(2007) 8992,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Dôvody a hlavné tvrdenia sú podobné dôvodom a hlavným tvrdeniam uvedeným vo veci T-417/07, Lodato Gennaro & Co.